|  |  |
| --- | --- |
|  https://encrypted-tbn1.gstatic.com/images?q=tbn:ANd9GcRQFBh6D7GX0t_9wVKqNVmKUT17t725cJ2zXkPAwlaTHH_YCwcceemZJw **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΕΡΓΑΣΙΑΣ & ΚΟΙΝΩΝΙΚΩΝ ΥΠΟΘΕΣΕΩΝ** **e-ΕΦΚΑ****ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ ΚΟΙΝΩΝΙΚΗΣ ΑΣΦΑΛΙΣΗΣ** | **Αρ.πρωτ.:237875/12-05-2023** |
| ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΥΠΟΣΤΗΡΙΞΗΣ, ΤΕΧΝΙΚΩΝ ΥΠΗΡΕΣΙΩΝ & ΣΤΕΓΑΣΗΣ ΔΙΕΥΘΥΝΣΗ ΠΡΟΜΗΘΕΙΩΝΤμήμα Διαχείρισης Διαγωνισμών & Υλοποίησης Συμβάσεων Παροχής ΥπηρεσιώνΤαχ. Δ/νση: Ακαδημίας 22Ταχ.Κώδικας: 106 71 ΑθήναΠληροφορίες: Μ.Τσολακίδου/Η.Αλεξόπουλος Αρ.Τηλεφώνου: 210 3666010/3729772 E-mail: mtsolakidou@efka.gov.gr  tm.diagon.ipiresion@efka.gov.gr  | **ΑΔΑΜ :23PROC012666338** **ΑΔΑ : ΡΚΤΡ46ΜΑΠΣ-ΦΥΙ (ΠΡΟΚΗΡΥΞΗ)****ΕΣΗΔΗΣ : 192856** |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Για τη σύναψη συμβάσεων με ιδιώτες που διαθέτουν κατασκηνωτικές εγκαταστάσεις σε πανελλήνια κλίμακα**

**για τον παραθερισμό ανήλικων παιδιών**

**εργαζομένων / ασφαλισμένων / συνταξιούχων**

 **κατά περίπτωση του e-ΕΦΚΑ, για τη θερινή περίοδο έτους 2023.**

**ΦΠΥ 35 / 23**

|  |  |
| --- | --- |
| **ΑΝΑΘΕΤΟΥΣΑ ΑΡΧΗ****(με κύρια δραστηριότητα την Κοινωνική Ασφάλιση)** | **ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ ΚΟΙΝΩΝΙΚΗΣ ΑΣΦΑΛΙΣΗΣ (e-ΕΦΚΑ )**Ακαδημίας 22Τ.Κ. 106 71, Αθήνα |
| **ΚΩΔΙΚΟΣ NUTS ΑΝΑΘΕΤΟΥΣΑΣ ΑΡΧΗΣ** | EL 303 Κεντρικός Τομέας Αθηνών |
| **ΥΠΗΡΕΣΙΑ ΠΟΥ ΔΙΕΝΕΡΓΕΙ ΤΟ ΔΙΑΓΩΝΙΣΜΟ** | **ΔΙΕΥΘΥΝΣΗ ΠΡΟΜΗΘΕΙΩΝ –****ΤΜΗΜΑ ΔΙΑΧ/ΣΗΣ ΔΙΑΓΩΝΙΣΜΩΝ & ΥΛΟΠΟΙΗΣΗΣ ΣΥΜΒΑΣΕΩΝ ΠΑΡΟΧΗΣ ΥΠΗΡΕΣΙΩΝ**Ακαδημίας 22, Τ.Κ. 106 71, ΑθήνατηΛ.210.36.66.010 – 210.37.29.772  |
| **ΑΝΤΙΚΕΙΜΕΝΟ ΔΙΑΓΩΝΙΣΜΟΥ** | Σύναψη συμβάσεων με ιδιώτες που διαθέτουν κατασκηνωτικές εγκαταστάσεις σε πανελλήνια κλίμακα για τον παραθερισμό ανήλικων παιδιών εργαζομένων / ασφαλισμένων / συνταξιούχων κατά περίπτωση του e-ΕΦΚΑ για την θερινή περίοδο έτους 2023. |
| **ΚΩΔΙΚΟΣ CPV** | 55243000-5 «Υπηρεσίες Παιδικών Κατασκηνώσεων» |
| **ΚΩΔΙΚΟI NUTS ΠΕΡΙΟΧΩΝ ΕΚΤΕΛΕΣΗΣ ΤΗΣ ΣΥΜΒΑΣΗΣ** | EL |
| **ΠΡΟΫΠΟΛΟΓΙΣΜΟΣ - Κ.Α.Ε. ΠΟΥ ΒΑΡΥΝΕΙ** | **Προϋπολογισμός : 18.429.783,75€ συμπ/νου ΦΠΑ** (Συντελεστής ΦΠΑ: 13% & 24%) **ΚΑΕ 00.10.0689** «Λοιπές παροχές ασθένειας σε χρήμα» του Προϋπολογισμού του e-ΕΦΚΑ για το οικονομικό έτος 2023. |
| **ΣΥΣΤΗΜΙΚΟΣ ΑΡΙΘΜΟΣ ΠΡΟΣΚΛΗΣΗΣ ΕΣΗΔΗΣ**  | **192856** |
| **ΗΜΕΡΟΜΗΝΙΑ ΑΠΟΣΤΟΛΗΣ ΠΡΟΣ ΔΗΜΟΣΙΕΥΣΗ ΣΤΗΝ ΥΠΗΡΕΣΙΑ ΕΚΔΟΣΕΩΝ ΤΗΣ ΕΥΡΩΠΑΪΚΗΣ ΕΝΩΣΗΣ** | **12/05/2023**  |

|  |
| --- |
| **ΤΟΠΟΣ-ΧΡΟΝΟΣ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ** |
| **ΔΙΑΔΙΚΤΥΑΚΟΣ ΤΟΠΟΣ ΥΠΟΒΟΛΗΣ****ΠΡΟΣΦΟΡΑΣ** | **Καταληκτική ημερομηνία Υποβολής Προσφορών** | **Ημέρα** | **Ώρα** |
| **Διαδικτυακή πύλη** [**www.promitheus.gov.gr**](http://www.promitheus.gov.gr) **του Ε.Σ.Η.ΔΗ.Σ.** | **26/05/23** | **ΠΑΡΑΣΚΕΥΗ** | **20:00** |

Οι υποψήφιοι Ανάδοχοι πρέπει να υποβάλουν τις Προσφορές τους **ηλεκτρονικά**, μέσω της διαδικτυακής πύλης [**www.promitheus.gov.gr**](http://www.promitheus.gov.gr)του συστήματος ΕΣΗΔΗΣ σύμφωνα με τα οριζόμενα στην παρούσα Πρόσκληση **το αργότερο μέχρι τις 26/05/23 και ώρα 20:00.**

**Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο Σύστημα.**

Ο χρόνος υποβολής της προσφοράς και οποιαδήποτε ηλεκτρονική επικοινωνία μέσω του συστήματος βεβαιώνεται αυτόματα από το σύστημα με υπηρεσίες χρονοσήμανσης, σύμφωνα με τα οριζόμενα στην υπ’ αριθ. Υ.Α. 64233/08.06.2021 (Β΄2453/09.06.2021) Κοινή Απόφαση των Υπουργών Ανάπτυξης και Επενδύσεων και Επικρατείας με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)».

Οι ενδιαφερόμενοι μπορούν να πληροφορηθούν σχετικά με την ανωτέρω Πρόσκληση από τη Διεύθυνση Προμηθειών του e-ΕΦΚΑ (Ακαδημίας 22, Αθήνα 10671 – 3ος όροφος) κατά τις εργάσιμες ημέρες και ώρες**,** στα τηλέφωνα 210.36.66.010 – 210.37.29.772.

**Η αποσφράγιση των προσφορών γίνεται όπως περιγράφεται στο Μέρος Α της παρούσας.**

Ο Ηλεκτρονικός Εθνικός Φορέας Κοινωνικής Ασφάλισης (e-ΕΦΚΑ) λαμβάνοντας υπόψη:

**Α) Τις διατάξεις, όπως αυτές ισχύουν:**

1. Τις διατάξεις του **Ν.4670/2020** (ΦΕΚ 43 Α΄) «Ασφαλιστική μεταρρύθμιση και ψηφιακός μετασχηματισμός Εθνικού Φορέα Κοινωνικής Ασφάλισης (e-ΕΦΚΑ) και άλλες διατάξεις».
2. Τις διατάξεις του **Ν.4387/2016** (ΦΕΚ 85/Α’) «Ενιαίο Σύστημα Κοινωνικής Ασφάλειας – Μεταρρύθμιση ασφαλιστικού – συνταξιοδοτικού συστήματος – Ρυθμίσεις φορολογίας εισοδήματος και τυχερών παιγνίων και άλλες διατάξεις».

Ειδικότερα :

Το **άρθρο 32** του Ν.4387/2016 (ΦΕΚ 85/Α’) με το οποίο ορίζεται μεταξύ άλλων ότι: «Οι διατάξεις που αφορούν στην υπαγωγή στην ασφάλιση για παροχές ασθένειας σε είδος και σε χρήμα, καθώς και το είδος, την έκταση, το ύψος, τα δικαιούχα πρόσωπα και τη διαδικασία χορήγησης των παροχών σε χρήμα, των εντασσόμενων στον ΕΦΚΑ φορέων, τομέων, κλάδων και λογαριασμών, εξακολουθούν να ισχύουν όπως ίσχυαν κατά την έναρξη ισχύος του νόμου αυτού μέχρι την έκδοση του Κανονισμού Ασφάλισης και Παροχών του Ε.Φ.Κ.Α.».

1. Τις διατάξεις του **Ν.4445/2016** (ΦΕΚ 236/Α) «Εθνικός Μηχανισμός Συντονισμού, Παρακολούθησης και Αξιολόγησης των Πολιτικών Κοινωνικής Ένταξης και Κοινωνικής Συνοχής, ρυθμίσεις για την κοινωνική αλληλεγγύη και εφαρμοστικές διατάξεις του Ν.4387/2016 (Α΄85) και άλλες διατάξεις».
2. Τις διατάξεις του **Π.Δ. 8/2019** ΕΦΚΑ. (ΦΕΚ 8/23-01-2019) «Οργανισμός Ενιαίου Φορέα Κοινωνικής Ασφάλισης (ΕΦΚΑ)», όπως ισχύει.
3. Τις διατάξεις του **Ν.4412/2016** (ΦΕΚ Α΄ 147) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως ισχύει .
4. Τις διατάξεις του **N.4912/2022** (Α’ 59/17-03-22) «Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης».
5. Τις διατάξεις του **Ν.4727/2020** (Α’ 184) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972 και άλλες διατάξεις».
6. Τις διατάξεις του **N.4700/2020 (Α’ 127)** «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις».
7. Τις διατάξεις του **Ν.4601/2019** (Α’ 44) «Εταιρικοί μετασχηματισμοί και εναρμόνιση του νομοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014 για την έκδοση ηλεκτρονικών τιμολογίων στο πλαίσιο δημόσιων συμβάσεων και λοιπές διατάξεις» και ιδίως των άρθρων 324-337.
8. Τις διατάξεις του **Ν.4270/2014** (Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις», όπως τροποποιήθηκε και ισχύει.
9. Τις διατάξεις του **Ν.4250/2014** (Α΄74) «Διοικητικές Απλουστεύσεις – Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση Διατάξεων του π.δ. 318/1992 (Α΄161) και λοιπές ρυθμίσεις» και ειδικότερα τις διατάξεις του άρθρου 1.
10. Της παρ.Ζ του **Ν.4152/2013** (Α΄107) «Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές».
11. Τις διατάξεις του **άρθρου 26 του Ν.4024/2011** (Α΄226) «Συγκρότηση συλλογικών οργάνων της διοίκησης και ορισμός των μελών τους με κλήρωση».
12. Τις διατάξεις του **Ν.4013/2011** (Α’ 204) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…», όπως τροποποιήθηκε και ισχύει με τον Ν.4412/16.
13. Τις διατάξεις του **Ν.3861/2010** (Α’ 112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις όπως τροποποιήθηκε και ισχύει.
14. Τις διατάξεις του **Ν.3419/2005** (Α’ 297) «Γενικό Εμπορικό Μητρώο (Γ.Ε.ΜΗ.) και εκσυγχρονισμός της Επιμελητηριακής Νομοθεσίας».
15. Τις διατάξεις του **Ν.3310/2005** (Α' 30/14.2.2005) «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων» για τη διασταύρωση των στοιχείων του αναδόχου με τα στοιχεία του Ε.Σ.Ρ., του π.δ/τος 82/1996 (Α' 66) «Ονομαστικοποίηση μετοχών Ελληνικών Ανωνύμων Εταιρειών που μετέχουν στις διαδικασίες ανάληψης έργων ή προμηθειών του Δημοσίου ή των νομικών προσώπων του ευρύτερου δημόσιου τομέα», της κοινής απόφασης των Υπουργών Ανάπτυξης και Επικρατείας με αρ. 20977/2007 (Β’ 1673) σχετικά με τα ‘’Δικαιολογητικά για την τήρηση των μητρώων του ν.3310/2005, όπως τροποποιήθηκε με το ν.3414/2005’’, καθώς και των υπουργικών αποφάσεων, οι οποίες εκδίδονται κατ’ εξουσιοδότηση του άρθρου 65 του Ν.4172/2013 (Α 167) για τον καθορισμό: α) των μη «συνεργάσιμων φορολογικά» κρατών και β) των κρατών με «προνομιακό φορολογικό καθεστώς».
16. Τις διατάξεις του **Ν.2859/2000** (Α’ 248) «Κύρωση Κώδικα Φόρου Προστιθέμενης Αξίας».
17. Τις διατάξεις του **Ν.2690/1999** (Α' 45) “Κύρωση του Κώδικα Διοικητικής Διαδικασίας και άλλες διατάξεις” και ιδίως των άρθρων 1, 2, 7, 11 και 13 έως 15.
18. Τις διατάξεις του **Π.Δ. 80/2016** (Α΄ 145) «Ανάληψη υποχρεώσεων από τους Διατάκτες», όπως ισχύει.
19. Τις διατάξεις του **Π.Δ.39/2017** (Α΄ 64) «Κανονισμός εξέτασης Προδικαστικών Προσφυγών ενώπιων της Αρχής Εξέτασης Προδικαστικών Προσφυγών».
20. Τις διατάξεις του **Π.Δ. 28/2015** (Α' 34) «Κωδικοποίηση διατάξεων για την πρόσβαση σε δημόσια έγγραφα και στοιχεία».
21. Τις διατάξεις του **Κανονισμού (ΕΕ)** **2016/679** του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) και τις διατάξεις του Ν**.4624/2019** (Α΄137) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 …».
22. Την υπ’ αρ. **Κ.Υ.Α. οικ. 98979 ΕΞ 2021** (ΦΕΚ 3766/Β/13-8-2021) «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του Ν. 4601/2019» (Α΄44).
23. Την υπ’ αρ. **63446/2021 Κ.Υ.Α.** (B’ 2338/02.06.2020) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων».

**Β) Τις διατάξεις, όπως αυτές ισχύουν:**

1. Των παρ. 1 και 2 του άρθρου 10 του **Ν.1276/1982** (ΦΕΚ 100/Α΄), όπως αντικαταστάθηκαν με τις διατάξεις του άρθρου **17 του Ν.2556/1997** (ΦΕΚ 270/Α΄).
2. Του **άρθρου 5 του Ν.Δ. 3710/1957**, όπως αντικαταστάθηκε με το άρθρο 5 του Ν.861/1978 (ΦΕΚ 2/Α΄/1979) σε συνδυασμό με τις διατάξεις του άρθρου 10 του Ν.1276/1982 (ΦΕΚ 100 Α΄), όπως αυτές αντικαταστάθηκαν με τις διατάξεις του άρθρου 17 του Ν.2556/1997 (ΦΕΚ 270 Α΄).
3. Του **άρθρου 3 του Ν.4075/2012** (ΦΕΚ 89/Α’), περί συγχώνευσης του Ειδικού Λογαριασμού Ξενοδοχοϋπαλλήλων, ο οποίος συστήθηκε με την παρ.2 του άρθρου 4 του Ν.3655/2008(ΦΕΚ 58/Α’) στον κλάδο ασθενείας του ΙΚΑ-ΕΤΑΜ.
4. Του **αρθ.38α** του Καταστατικού του τ.ΤΑΞΥ.
5. Του **άρθρου 13** του Κανονισμού Παροχών του τ. ΤΥΔΚΥ (ΦΕΚ 22/22.1.1993 τ. Β΄.)
6. Της υποπαραγράφου ΙΑ.8. του άρθρου πρώτου του **Ν.4254/2014** (ΦΕΚ 85 Α’), περί αναδιοργάνωσης ασφαλιστικών φορέων.
7. Του **Ν.3655/2008** (ΦΕΚ 58/Α/2008), «Διοικητική και Οργανωτική Μεταρρύθμιση του Συστήματος Κοινωνικής Ασφάλισης και λοιπές ασφαλιστικές διατάξεις».
8. Του **άρθρου 46 §3 του Ν.4144/2013** (ΦΕΚ 88 Α/18-4-2013), «Αντιμετώπιση της παραβατικότητας στην Κοινωνικής Ασφάλιση και στην αγορά εργασίας και λοιπές διατάξεις αρμοδιότητας του Υπουργείου Εργασίας, Κοινωνικής Ασφάλισης και Πρόνοιας», όπου ενσωματώθηκε το άρθρο 24 του Κανονισμού Παροχών του ΕΤΑΠ-ΜΜΕ.
9. Του **άρθρου 24 ΥΑ Φ40055/11439/1169/09-06-2009** (ΦΕΚ 1184/Β/2009), «Ανασύνταξη, τροποποίηση και συμπλήρωση του Κανονισμού του κλάδου Υγείας του Ενιαίου Ταμείου Ασφάλισης Προσωπικού Μ.Μ.Ε. (ΕΤΑΠ−Μ.Μ.Ε)».
10. Της ΚΥΑ με αριθ. **Φ.80000/16644/985 (**ΦΕΚ 1714/Β/2013), «Περί σύστασης Αυτοτελούς Τμήματος Λογαριασμού Παροχών σε χρήμα του ΕΤΑΠ-ΜΜΕ».
11. Της παρ. **1Γ του άρθρου 47 του Ν.4075/2012**, με την οποία συστήνεται στον ΕΤΑΑ λογαριασμός με την ονομασία «Λογαριασμός Παροχών σε Χρήμα» με πλήρη λογιστική και οικονομική αυτοτέλεια και της με αριθμ. Πρωτ. **Φ10060/οικ.28105/5696/5-12-2012** εγκύκλιο της Δ/νης Οικονομικού του Υπουργείου Εργασίας, Κοινωνικής Ασφάλισης και Προνοίας.
12. Του άρθρου **22 παρ. 3 της αρ. 409/2874/30.07.1973** (ΦΕΚ 975 Β΄/18.08.1973) Υπουργικής Απόφασης περί Κανονισμού Περιθάλψεως των εις τον Κλάδον Υγείας του Ταμείου Συντάξεων Μηχανικών και Εργοληπτών Δημοσίων Έργων (ΚΥ/ΤΣΜΕΔΕ) ασφαλισμένων.
13. Tου **άρθρου 6** περί αρμοδιοτήτων του Τμήματος Διεκπεραίωσης Νοσηλίων Ιατρ/κης & Νοσοκ/κης Περίθαλψης & Βοηθημάτων της Δ/νσης Υγείας & Πρόνοιας του **Π.Δ. 62/2006** (ΦΕΚ 68 A΄/03.04.2006).
14. Της υπ’ αριθ. **340/17-6-1986 απόφαση του Δ.Σ. του Τ.Σ.Α.Υ.** με την οποία έχει εγκριθεί η δημιουργία προγράμματος παιδικών κατασκηνώσεων για τα παιδιά των ασφαλισμένων στον Κλάδο Ασθένειας του Ταμείου.
15. Της υπουργικής απόφασης **Φ.10060/13503/569 (Φ.Ε.Κ.1306/30-5-2013)** με την οποία καθορίστηκαν οι εισφορές Λογαριασμού Παροχών σε Χρήμα του Ε.Τ.Α.Α.
16. Tου άρθρου **14 του Π.Δ. 162/1998** περί κανονισμού περίθαλψης του Ταμείου Υγείας Δικηγόρων Αθηνών.
17. Του Κανονισμού του Κλάδου Παροχών Ασθενείας του τέως Τ.Π.Δ.Π, **Π.Δ. 238/22-6-93 άρθρο 20,** όπως αντικαταστάθηκε με το άρθρο 8 του Π.Δ. 393/96 (ΦΕΚ 264Α/29-11-96).
18. Του **άρθρου 23** του Υγειονομικού Κανονισμού του Ε.Τ.Α.Α / Τομέα Υγείας Δικηγόρων Θεσσαλονίκης (π. Ταμείου Προνοίας Δικηγόρων Θεσσαλονίκης) & άρθρου 13 Π.Δ 73/84.
19. Του **αρθ.2** του **Π.Δ. 14/2000** (Α` 12) και του αρθ.2 του Π.Δ. 92/2002 (Α` 69) προβλέπεται η αποστολή των παιδιών και η διαχείριση των κονδυλίων του Τομέα Πρόνοιας Δικαστικών Επιμελητών του ΕΤΑΑ.
20. Της **παρ.3 του άρθρου 26** του Οργανισμού του Τομέα Ασφάλισης Συμβολαιογράφων (Β’ 449/1984).
21. Τις διατάξεις **του άρθρου 14 του Π.Δ. 154/2006** και των διατάξεων του άρθρου 96 της υπουργικής απόφασης Φ. Οικ. 10035/25147/4888 (ΦΕΚ 1737/Β/29-11-2006) ο Ο.Α.Ε.Ε. δύναται να οργανώσει και να λειτουργεί ή να μισθώνει παιδικές κατασκηνώσεις κατά την καλοκαιρινή περίοδο.
22. Της **παρ.8, εδ.1, αρθρ.19 του Β΄** μέρους του καταστατικού του Τ.Α.Ν.Π.Υ.
23. Του άρθρου **17 του Κανονισμού Περίθαλψης Προσωπικού του ΟΓΑ,** όπως συμπληρώθηκε με το άρθρο 20 του Ν.1140/1981 (140 Α΄) και αντικαταστάθηκε με την αριθ. Φ40034/6585/841/28-03-2012 Υπουργική απόφαση συνεχίζεται να χορηγείται δαπάνη για συμμετοχή σε παιδικές κατασκηνώσεις, στους ασφαλισμένους υπαλλήλους και συνταξιούχους υπαλλήλους του ΟΓΑ.
24. Τις διατάξεις **του καταστατικού (Β. 244 της 7/26 Μαρτ.1966 ΦΕΚ Α΄66 – Διορθ. Ημαρτ ΦΕΚ Α΄144 της 26 Μαΐου 1966) του πρώην ΤΑΠ‐ΟΤΕ** του άρθρου 45 περί παιδικής αντίληψης παρ. 4 α και 4β (η περίπτωση β αντικαταστάθηκε από το άρθρο μόνο Π. 703/6‐21Δεκ. 1982 (ΦΕΚ Α΄148) του Ν.2556/97/ΦΕΚ και τον Ιδρυτικό Νόμο 271(ΦΕΚ 48/Α/04.03.1976) όπως τροποποιήθηκε από το Π.Δ. 554(ΦΕΚ 182 Α /28.06.1977 ) άρθρο 27, το άρθρο 10 του Ν. 1276 (ΦΕΚ 100 Α /24.08.1982) και το άρθρο 12 του Ν. 1554 (ΦΕΚ 97 Α /24.05.1985) του πρώην ΤΑΑΠΤΠΓΑΕ ενταγμένων στο Λογαριασμό Παροχών σε Χρήμα του ΤΑΥΤΕΚΩ, προβλέπεται η αποστολή ασφαλισμένων παιδιών των πρώην τομέων ΤΑΠ ΟΤΕ και ΤΑΑΠΤΠΓΑΕ σε ιδιωτικές παιδικές κατασκηνώσεις.
25. Του **αρθ.34 του Ν.2773/1999** και από την «Οργανωτική Δομή και Λειτουργία ΤΑΥΤΕΚΩ ΦΕΚ.38/14-1-2013» προβλέπεται η αποστολή των παιδιών και η διαχείριση των κονδυλίων του Κλάδου Ασφάλισης Προσωπικού ΔΕΗ του Κλάδου Πρόνοιας του Τ.Α.Υ.Τ.Ε.Κ.Ω (ΚΑΠ-ΔΕΗ).
26. Του **αρθ.22 της αριθ.Φ30105/4234/155/2004 (Β’1191)** Υπουργικής Απόφασης, του αρθ.13 παρ.7 του Ν.2335/1995, του Ν.3655/2008, σχετικά με τη σύσταση του ΤΑ.ΠΙ.Τ, όπως τροποποιήθηκαν και ισχύουν καθώς και του αρθ.75 παρ.1 του Ν.4387/2016, προβλέπεται η αποστολή των παιδιών και η διαχείριση των κονδυλίων του ΤΑΠΙΤ/ Τομέας Πρόνοιας Εργατοϋπαλλήλων Μετάλλου.
27. Την υπ’ αριθ. **Φ.21021/29303/2004/03-01-2013** Απόφαση «Υπαγωγή του ΕΤΕΑ στις διατάξεις της παρ.1 του άρθρου 1 του Ν.861/1979 (ΦΕΚ 2 Α΄)», όπως ισχύουν.
28. Την Υ.Α. με αριθμό **Φ.21250/14476/1029/2014** (άρθρο 79, ΦΕΚ 1601/τ.Β΄/18-06-2014) «Κανονισμός Οικονομικής Οργάνωσης και Λογιστικής Λειτουργίας του Ενιαίου Ταμείου Επικουρικής Ασφάλισης (Ε.Τ.Ε.Α.)», όσον αφορά το δικαίωμα συμμετοχής και τη δυνατότητα φιλοξενίας δικαιούχων παιδιών των υπαλλήλων του Ε.Τ.Ε.Α.Ε.Π. σε ιδιωτικές παιδικές κατασκηνώσεις, σύμφωνα με τις καταστατικές διατάξεις των πρώην Ταμείων και Τομέων που εντάχθηκαν στο Ε.Τ.Ε.Α.Ε.Π.

**Γ) Τις αποφάσεις:**

1. Τις Υπουργικές αποφάσεις με αριθ. **73707/02-08-2022** (ΦΕΚ 683/4-8-2022 τ. Υ.Ο.Δ.Δ) Απόφαση του Υπουργού Εργασίας και Κοινωνικών Υποθέσεων «Διορισμός Διοικητή και Προέδρου του Διοικητικού Συμβουλίου στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ)»  και τη με αριθ. **73702/02-08-2022** (ΦΕΚ 689/5-8-2022 τ. Υ.Ο.Δ.Δ) Απόφαση του Υπουργού Εργασίας και Κοινωνικών Υποθέσεων «Διορισμός Υποδιοικητή, ορισμός σειράς αναπλήρωσης Διοικητή και διορισμός αναπληρωματικού μέλους στο Διοικητικό Συμβούλιο στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ)».
2. Την υπ’ αρ.πρωτ.**230031/09-05-2023** (**ΑΔΑ: 6ΣΑΣ46ΜΑΠΣ-ΨΞ3) Απόφαση** του Διοικητή e-ΕΦΚΑ περί συγκρότησης της «Επιτροπής Αξιολόγησης των Αποτελεσμάτων των Διαγωνισμών και των Διαδικασιών Διαπραγμάτευσης του e-ΕΦΚΑ για δημόσιες συμβάσεις με εκτιμώμενη αξία άνω των ορίων του άρθρου 5 του Ν.4412/16 (πλέον ΦΠΑ), όπως ισχύουν κάθε φορά».
3. Τις διατάξεις του Κανονισμού (ΕΕ) 2022/576 του Συμβουλίου της 8ης Απριλίου 2022 για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία.
4. Τις διατάξεις του **άρθρου 70 «Κατασκηνώσεις»** της με αριθ. **Φ.ΕΦΚΑ /οικ.22424/861/
18-05-17** (ΦΕΚ 1720/Β’/2017) Απόφασης της Υπουργού Εργασίας, Κοινωνικής Ασφάλισης και Κοινωνικής Αλληλεγγύης «Κανονισμός Οικονομικής Οργάνωσης και Λογιστικής Λειτουργίας του Ενιαίου Φορέα Κοινωνικής Ασφάλισης (Ε.Φ.Κ.Α.)».
5. Την υπ’ αριθμ. **Φ.43000/45950/08.05.2023** (ΦΕΚ Β’ 3048) Κοινή Υπουργική Απόφαση των Υπουργών Οικονομικών και Εργασίας & Κοινωνικών Υποθέσεων «Καθορισμός ύψους ημερησίου τροφείου κατασκηνώσεων έτους 2023».
6. Την υπ’ αριθμ. **76928/13-07-2021** (ΦΕΚ Β’ 3075/13-07-2021) Απόφασης των Υπουργών Ανάπτυξης και Επενδύσεων – Επικρατείας με θέμα «Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (**ΚΗΜΔΗΣ**)».
7. Τις διατάξεις της υπ’ αριθμ. **64233/08-06-2021** (Β΄2453/09.06.2021) Κοινής Απόφασης των Υπουργών Ανάπτυξης και Επενδύσεων και Ψηφιακής Διακυβέρνησης με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (**ΕΣΗΔΗΣ**)».
8. Την υπ’ αριθ. **759/Συν.44/05-12-2019** Απόφαση του ΔΣ του e-ΕΦΚΑ (ΑΔΑ/61ΖΞ465ΧΠΙ-ΘΣΒ) «Κανονισμός Λειτουργίας Πληροφοριακού Συστήματος Πρωτοκόλλου και Ηλεκτρονικής Έκδοσης και Διακίνησης Εγγράφων στον ΕΦΚΑ.» και την υπ’αρ.283/Συν.25/20-08-2020 του ΔΣ του e-ΕΦΚΑ (Ψ64Π46ΜΑΠΣ-ΝΚ8) «έγκριση του Αναθεωρημένου Κανονισμού Λειτουργίας Πληροφοριακού Συστήματος **ΙΡΙΔΑ**, όπως και της Διαδικασίας Ηλεκτρονικής Έκδοσης και Διακίνησης Εγγράφων στον e-ΕΦΚΑ».
9. Τα υπ’ αρ. πρωτ. **320157/3945/24.01.2023 & 37125/9.11.2022** έγγραφα των ανεξάρτητων αρχών «Συνήγορος του Πολίτη» & « Εθνικής Αρχής Διαφάνειας» αντίστοιχα, στα οποία επισημαίνουν ότι αποτελεί παραβίαση της Διεθνούς Σύμβασης για τα δικαιώματα του Παιδιού, ο διαχωρισμός συμμετοχής παιδιών στο Κατασκηνωτικό Πρόγραμμα βάσει των Κανονισμών Παροχών των ενταχθέντων Φορέων στον e – ΕΦΚΑ, εφόσον « *..η Διεθνής Σύμβαση έχει κυρωθεί με τον νόμο υπερνομοθετικής ισχύος 2101/1992 ( Α΄192), και ειδικότερα τόσο των άρθρων 2 και 3 που κατοχυρώνουν αντίστοιχα το δικαίωμα του παιδιού να προστατεύεται από κάθε είδους διακρίσεις και την εξέταση και λήψη υπόψη του βέλτιστου συμφέροντός του σε κάθε απόφαση που τα αφορά, όσο και του άρθρου 26 το οποίο ορίζει ότι: «1.* ***Τα Συμβαλλόμενα Κράτη αναγνωρίζουν σε κάθε παιδί το δικαίωμα να επωφελείται από την κοινωνική πρόνοια, συμπεριλαμβανομένων των κοινωνικών ασφαλίσεων, και παίρνουν τα απαραίτητα μέτρα για να εξασφαλίσουν την πλήρη πραγματοποίηση του δικαιώματος αυτού, σύμφωνα με την εθνική νομοθεσία τους.*** *2. Τα ωφελήματα, όπου είναι αναγκαία, πρέπει να δύναται, αφού ληφθούν υπόψη οι πόροι και η κατάσταση του παιδιού και των προσώπων που έχουν αναλάβει την ευθύνη της συντήρησής του, καθώς και κάθε άλλη εκτίμηση σχετιζόμενη με την αίτηση παροχής ωφελημάτων που γίνεται από το παιδί ή για λογαριασμό του». Περαιτέρω το άρ. 31 της Σύμβασης κατοχυρώνει το δικαίωμα συμμετοχής του παιδιού σε κατάλληλες δραστηριότητες ελεύθερου χρόνου και ψυχαγωγίας που θεωρούνται αναγκαίες για την πλήρη και απρόσκοπτη ψυχοκοινωνική του εξέλιξη*».
10. Την υπ’ αριθ. **158/Συν.14η/06-04-2023** (ΑΔΑ:ΨΟ6Υ46ΜΑΠΣ-ΩΣΨ,ΑΔΑΜ: 23REQ012609788), **Απόφαση του ΔΣ** του e-ΕΦΚΑ σχετικά με την έγκριση του κατασκηνωτικού προγράμματος θερινής περιόδουέτους 2023, για τον παραθερισμό 36.000 παιδιών, ηλικίας από 6 έως 16 ετών με διαμονή, διατροφή, άθληση, ψυχαγωγία και εκπαίδευση έως του ορίου ηλικίας, σύμφωνα με τα οριζόμενα στους κανονισμούς παροχών σε χρήμα των ενταχθέντων Φορέων στον e-ΕΦΚΑ.
11. Τις υπ’ αρ. πρωτ. **Μ853/12-04-2023** (ΑΔΑ: ΨΑΘΒ46ΜΑΠΣ-ΡΤ4, ΑΔΑΜ:23REQ012618767) ποσού #15.440.000,00#€ συμπεριλαμβανομένου ΦΠΑ και υπ’ αρ. **Μ894/05-05-2023** (ΑΔΑ:ΨΣ2Ι46ΜΑΠΣ-527, ΑΔΑΜ:23REQ012618767) ποσού #2.990.000,00#€ συμπ/νου ΦΠΑ **Αποφάσεις Ανάληψης Υποχρέωσης** από τη Δ/νση Παρακολούθησης & Εκτέλεσης Δαπανών της Γεν.Δ/νσης Οικονομικών Υπηρεσιών του e-ΕΦΚΑ, οι οποίες βαρύνουν τον **Κ.Α.Ε.: 00.10.0689 «Λοιπές Παροχές ασθένειας σε χρήμα»** του τακτικού προϋπολογισμού εξόδων του e-ΕΦΚΑ του οικονομικού έτους 2023.
12. Τη με **αρ. πρωτ. 46435/05-05-23 Απόφαση** με θέμα «5η Τροποποίηση Προϋπολογισμού e-ΕΦΚΑ Οικονομικού Έτους 2023» της Γενικής Δ/νσης Οικονομικών Υπηρεσιών του Υπουργείου Εργασίας και Κοινωνικών Υποθέσεων.
13. Την υπ’ αρ. πρωτ. **Φ.43000/48590/12-05-2023 (ΑΔΑ: 69ΗΥ46ΜΤΛΚ-ΥΛΧ)** έγκριση διάθεσης **ποσού 18.429.783,75€** για το κατασκηνωτικό πρόγραμμα e-ΕΦΚΑ για τον παραθερισμό παιδιών **θερινής περιόδου έτους 2023** της Δ/νσης Ειδικότερων Θεμάτων Ασφάλισης και Παροχών της Γενικής Δ/νσης Κοιν. Ασφ/σης του Υπουργείου Εργασίας και Κοινωνικών Υποθέσεων.
14. Γενικά, των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.

**Π Ρ Ο Σ Κ Α Λ Ε Ι**

Τους ενδιαφερόμενους οικονομικούς φορείς να υποβάλλουν προσφορές για τη σύναψη συμβάσεων με ιδιώτες που διαθέτουν κατασκηνωτικές εγκαταστάσεις σε πανελλήνια κλίμακα για τον παραθερισμό ανήλικων παιδιών εργαζομένων / ασφαλισμένων / συνταξιούχων κατά περίπτωση του
e-ΕΦΚΑ για τη θερινή περίοδο έτους 2023.

Οι προσφορές θα πρέπει να αναφέρουν **το χρονικό διάστημα (κατ’ ανώτατο όριο 15 ημερών)** **για κάθε κατασκηνωτική περίοδο (Α’, Β’, Γ’, Δ’, Ε’ κατασκηνωτικές περίοδοι) και (κατ’ ανώτατο όριο 10 ημερών) για την κατασκηνωτική περίοδο ΣΤ΄ για παιδιά ΑμεΑ,** **καθώς και τον ανώτατο αριθμό των παιδιών** των εργαζομένων/ασφαλισμένων/συνταξιούχων του e-ΕΦΚΑ **που έχουν τη δυνατότητα να φιλοξενήσουν** οι προσφέροντες **για κάθε μία από τις κατασκηνωτικές περιόδους, αναλυτικά και για κάθε ξεχωριστή εγκατάσταση,** που τυχόν διαθέτουν πανελλήνια, σύμφωνα με το **ΠΑΡΑΡΤΗΜΑ Α** της παρούσας.

Σημειώνεται ότι οι συμμετέχοντες δύνανται να εκδηλώσουν ενδιαφέρον για προσφορά και σε λιγότερες των πέντε κατασκηνωτικών περιόδων (π.χ. σε μία ή δύο ή τρεις εξ αυτών).

Την **έναρξη / λήξη** της κάθε κατασκηνωτικής περιόδου την καθορίζει η κατασκηνωτική επιχείρηση που θα συμβληθεί με το Φορέα μας (δύναται να συμπίπτει μέρος του χρονικού διαστήματος δύο κατασκηνωτικών περιόδων).

* **Ο συνολικός προϋπολογισμός** ανέρχεται στο ποσό των **#18.429.783,75# €** συμπ/νου ΦΠΑ (Συντελεστές Φ.Π.Α.: 13% και 24%).
* **Η διαδικασία θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης** [**www.promitheus.gov.gr**](http://www.promitheus.gov.gr)του συστήματος, ύστερα από **προθεσμία δεκαπέντε (15) ημερών** από την ημερομηνία αποστολής της πρόσκλησης στην Υπηρεσία Εκδόσεων της Ευρωπαϊκής Ένωσης.
* H παρούσα Πρόσκληση θα αναρτηθεί στην ηλεκτρονική διεύθυνση του φορέα [www.efka.gov.gr](http://www.efka.gov.gr).
* Προσφορές που υποβάλλονται ή περιέρχονται καθ' οιονδήποτε άλλο τρόπο διαφορετικό από την διαδικασία του **ΜΕΡΟΥΣ Α** της παρούσας και μετά την παραπάνω ημερομηνία και ώρα, θεωρούνται εκπρόθεσμες και είτε επιστρέφονται χωρίς να αποσφραγιστούν, εφόσον αποσταλούν αποκλειστικά εγγράφως είτε δεν γίνονται αποδεκτές μέσω ΕΣΗΔΗΣ, εφόσον αποσταλούν ηλεκτρονικά.
* **Η** **αποσφράγιση των προσφορών θα γίνει ηλεκτρονικά** (ΕΣΗΔΗΣ) από το αρμόδιο συλλογικό όργανο σε συγκεκριμένη ώρα, όπως αναλυτικά περιγράφεται στο **ΜΕΡΟΣ Α**.
* **Δικαίωμα συμμετοχής** στη διαδικασία έχουν φυσικά ή νομικά πρόσωπα που περιλαμβάνονται στο άρθρο 25 του Ν.4412/16 (ΦΕΚ Α΄147) και λαμβάνοντας υπόψη την παράγραφο 1 του άρθρου 19 του ιδίου νόμου, που ασκούν και διατηρούν νόμιμα στην Ελλάδα επιχείρηση παιδικών κατασκηνώσεων, σύμφωνα με την αρ. **Δ22/οικ.37641/1450/22-08-2016 (ΦΕΚ Β'2712/ 30-08-2016)** Κοινή Υπουργική Απόφαση απόφασης της Υφυπουργού Οικονομίας Ανάπτυξης και Τουρισμού και της Αναπληρώτριας Υπουργού Εργασίας, Κοινωνικής Ασφάλισης και Κοινωνικής Αλληλεγγύης, όπως ισχύει.
* **Για τη συμμετοχή στη διαδικασία οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται τουλάχιστον από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό** **(ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του Ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες.**
* Οι οικονομικοί φορείς θα πρέπει να συνδεθούν στο ΕΣΗΔΗΣ με τους κωδικούς τους και να αναζητήσουν την παρούσα Πρόσκληση με βάση το συστημικό αριθμό **192856.**
* Οι υποβαλλόμενες στη διαδικασία **προσφορές ισχύουν** και δεσμεύουν τους προσφέροντες για **τρεις (3) μήνες,** από την επόμενη της καταληκτικής ημερομηνίας υποβολής προσφορών και μέχρι **27/08/23.**

**Προσφορές που αναφέρουν ημερομηνία λήξεως μικρότερη της παραπάνω οριζόμενης, θα απορρίπτονται ως μη κανονικές.**

* Τα έγγραφα που απαιτούνται για τη διενέργεια των διαγωνισμών και τη συμμετοχή σ’ αυτούς, συντάσσονται στην Ελληνική γλώσσα.
* Σύμφωνα με τις διατάξεις του **Ν.4700/2020**, μετά την έκδοση της κατακυρωτικής απόφασης και πριν από τη σύναψη της σύμβασης, διενεργείται υποχρεωτικά έλεγχος νομιμότητας αυτής από το αρμόδιο Κλιμάκιο του Ελεγκτικού Συνεδρίου.
* Κατά τα λοιπά ο διαγωνισμός θα γίνει σύμφωνα με τα παρακάτω παραρτήματα που επισυνάπτονται στην παρούσα και αποτελούν αναπόσπαστο μέρος αυτής:
* Το **Μέρος Α΄:** Γενικοί και Ειδικοί Όροι Διαγωνισμού
* Το **Μέρος Β΄:** Τεχνικά Χαρακτηριστικά-Προϋποθέσεις συμμετοχής
* Τα **Παραρτήματα:**
	+ - **Α’** Υπόδειγμα Υποβολής Προσφοράς
		- **Β’** Υποδείγματα Εγγυητικών Επιστολών
		- **Γ’** Σχέδιο Σύμβασης
		- **Δ’** Τυποποιημένο έντυπο Προδικαστικής Προσφυγής
		- **Ε’** Ενημέρωση για την προστασία προσωπικών δεδομένων
* Τα πλήρη έγγραφα της Πρόσκλησης διατίθενται σε ηλεκτρονική μορφή στη **διαδικτυακή πύλη του συστήματος ΕΣΗΔΗΣ** [**www.promitheus.gov.gr**](http://www.promitheus.gov.gr)**,** καθώς και στον διαδικτυακό τόπο του
e–ΕΦΚΑ, [www.efka.gov.gr](http://www.efka.gov.gr).

|  |
| --- |
| **Ο Διοικητής του e–ΕΦΚΑ****ΠΑΝΑΓΙΩΤΗΣ ΔΟΥΦΕΞΗΣ** |

**ΠΙΝΑΚΑΣ ΠΕΡΙΕΧΟΜΕΝΩΝ**

[**ΜΕΡΟΣ Α’: ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ** 12](#_Toc100910504)

[**Α.1. ΓΕΝΙΚΕΣ ΠΛΗΡΟΦΟΡΙΕΣ** 12](#_Toc100910505)

[Α.1.1. Αντικείμενο του έργου – Προϋπολογισμός –Διάρκεια Παροχής Υπηρεσιών 12](#_Toc100910506)

[Α.1.1.1 Αντικείμενο του Έργου 12](#_Toc100910507)

[Α.1.1.2 Προϋπολογισμός 12](#_Toc100910508)

# [Α.1.2. Θεσμικό Πλαίσιο 13](#_Toc100910509)

[Α.1.3. Επικοινωνία – Πρόσβαση στα έγγραφα της σύμβασης 13](#_Toc100910510)

[Α.1.4. Αρχές εφαρμοζόμενες στη διαδικασία σύναψης 13](#_Toc100910511)

[Α.1.5. Παροχή διευκρινίσεων 13](#_Toc100910512)

[**Α.2 Κατάρτιση - Υποβολή Προσφορών** 14](#_Toc100910513)

[Α.2.1 Τρόπος Υποβολής Προσφορών 14](#_Toc100910514)

[Α.2.2 Περιεχόμενο Προσφορών 15](#_Toc100910515)

[Α.2.2.1 Περιεχόμενα Φακέλου «Προσφορά» 15](#_Toc100910516)

[Α.2.2.1.1. Δικαιολογητικά Συμμετοχής 15](#_Toc100910517)

[Α.2.2.1.2. Τεχνκή Προσφορά 22](#_Toc100910518)

[Α.2.3 Ισχύς Προσφορών 22](#_Toc100910518)

[**Α.3 Διενέργεια ΔΙΑΔΙΚΑΣΙΑΣ– Αξιολόγηση Προσφορών** 23](#_Toc100910519)

[Α.3.1 Ηλεκτρονική αποσφράγιση Προσφορών 23](#_Toc100910520)

[Α.3.2 Αξιολόγηση Προσφορών 23](#_Toc100910521)

[Α.3.3 Κατακύρωση - σύναψη σύμβασης 24](#_Toc100910522)

[Α.3.4. Ματαίωση Διαδικασίας 25](#_Toc100910523)

[Α.3.5. Προδικαστικές Προσφυγές – Προσωρινή και Οριστική Δικαστική Προστασία 25](#_Toc100910524)

[**Α.4. λοιποι οροι της προσκλησησ** 27](#_Toc100910525)

[Α.4.1 Εγγυήσεις 27](#_Toc100910526)

[Α.4.2 Τρόπος πληρωμής - Δικαιολογητικά πληρωμής - Κρατήσεις 29](#_Toc100910527)

[Α.4.3 Διαχειριστικές Επιτροπές 30](#_Toc100910528)

[Α.4.4 Ανωτέρα Βία 30](#_Toc100910529)

[Α.4.5 Γλώσσα Επικοινωνίας 30](#_Toc100910530)

[Α.4.6 Εχεμύθεια 30](#_Toc100910531)

[Α.4.7 Συμβατικό πλαίσιο – Εφαρμοστέα νομοθεσία 30](#_Toc100910532)

[Α.4.8 Όροι εκτέλεσης της σύμβασης 30](#_Toc100910533)

[Α.4.9. Κήρυξη οικονομικού φορέα εκπτώτου - Κυρώσεις 30](#_Toc100910534)

[Α.4.10 Λοιποί Όροι – Υποχρεώσεις e-ΕΦΚΑ 31](#_Toc100910535)

[Α.4.11 Προστασία Προσωπικών Δεδομένων 32](#_Toc100910536)

[**ΜΕΡΟΣ Β’: ΤΕΧΝΙΚΑ ΧΑΡΑΚΤΗΡΙΣΤΙΚΑ – ΠΡΟΫΠΟΘΕΣΕΙΣ ΣΥΜΜΕΤΟΧΗΣ** 33](#_Toc100910537)

[**ΠΑΡΑΡΤΗΜΑ Α’: ΥΠΟΔΕΙΓΜΑ ΥΠΟΒΟΛΗΣ ΠΡΟΣΦΟΡΑΣ 35**](#_Toc100910538)

[**ΠΑΡΑΡΤΗΜΑ Β’ : ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ** 36](#_Toc100910539)

 [Β.1. ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ 36](#_Toc100910540)

 [Β.2.ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ ΤΗΣ ΣΥΜΒΑΣΗΣ 37](#_Toc100910541) [**ΠΑΡΑΡΤΗΜΑ Γ’ :** [**ΣΧΕΔΙΟ ΣΥΜΒΑΣΗΣ 38**](#_Toc100910543)](#_Toc100910542)[**ΠΑΡΑΡΤΗΜΑ Δ’ : ΤΥΠΟΠΟΙΗΜΕΝΟ ΕΝΤΥΠΟ ΠΡΟΔΙΚΑΣΤΙΚΗΣ ΠΡΟΣΦΥΓΗΣ 53**](#_Toc100910561)[**ΠΑΡΑΡΤΗΜΑ Ε’ : ΕΝΗΜΕΡΩΣΗ ΓΙΑ ΤΗΝ ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ 53**](#_Toc100910561)

### Μ Ε Ρ Ο Σ Α’: ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ

### Α.1. ΓΕΝΙΚΕΣ ΠΛΗΡΟΦΟΡΙΕΣ

##### **Α.1.1. Αντικείμενο του έργου – Προϋπολογισμός –Διάρκεια Παροχής Υπηρεσιών**

##### **Α.1.1.1 Αντικείμενο του Έργου**

Αντικείμενο του έργου είναι η σύναψη συμβάσεων με ιδιώτες που διαθέτουν κατασκηνωτικές εγκαταστάσεις σε πανελλήνια κλίμακα για τον **παραθερισμό 36.000 παιδιών**, **θερινής περιόδου έτους 2023**, σύμφωνα με τα οριζόμενα στους κανονισμούς παροχών σε χρήμα των ενταχθέντων Φορέων στον e-ΕΦΚΑ ήτοι:

**α)** Για **31.170 παιδιά δικαιούχων ασφαλισμένων** ήτοι:« οι ενεργοί ασφαλισμένοι & συνταξιούχοι του τ. ΤΑΞΥ, οι ενεργοί ασφαλισμένοι & Συνταξιούχοι του Τομέα τ. ΤΥΔΚΥ, οι ενεργοί ασφαλισμένοι και συνταξιούχοι των Β’, Γ’ και Δ’ Περιφερειακών Διευθύνσεων του τ. ΕΤΑΠ-ΜΜΕ, οι ενεργοί ασφαλισμένοι & συνταξιούχοι του τ. ΕΤΑΑ-ΤΣΜΕΔΕ, οι ενεργοί ασφαλισμένοι & συνταξιούχοι του τ. ΕΤΤΑ-ΤΣΑΥ, οι ενεργοί ασφαλισμένοι & συνταξιούχοι του τ. ΕΤΑΑ-ΤΠΔΑ, οι ενεργοί ασφαλισμένοι & συνταξιούχοι του τ. ΕΤΑΑ-ΤΥΔΠ, οι ενεργοί ασφαλισμένοι & συνταξιούχοι του τ. ΕΤΑΑ-ΤΥΔΘ, οι συνταξιούχοι του τ. ΕΤΑΑ-ΤΑΝ, οι ενεργοί ασφαλισμένοι & συνταξιούχοι του τ. ΕΤΑΑ-ΤΑΣ, οι ενεργοί ασφαλισμένοι & συνταξιούχοι του τ. ΟΑΕΕ, οι ενεργοί ασφαλισμένοι και συνταξιούχοι του τ. ΟΑΕΕ-ΤΑΝΤΠ, οι ενεργοί ασφαλισμένοι και συνταξιούχοι του τ. ΤΑΥΤΕΚΩ , οι ενεργοί ασφαλισμένοι & συνταξιούχοι του τ. ΤΠΔΕ, και οι ενεργοί ασφαλισμένοι & συνταξιούχοι του τ. ΤΑΠΙΤ, οι άμεσα συνταξιούχοι λόγω θανάτου του ή των γονέων τους ηλικίας 6-16 ετών, των ως άνω Φορέων **υπό την προϋπόθεση ότι έχουν ασφαλιστική ικανότητα και δεν κάνουν χρήση της παροχής από οποιονδήποτε άλλο Φορέα για το έτος 2023.**

**β)** Για **30 παιδιά δικαιούχων ασφαλισμένων** **και υπαλλήλων** του Οργανισμού **με αποδεδειγ-μένη αναπηρία** σε ποσοστό **67%** και άνω.

**γ)** Για **4.800 παιδιά δικαιούχων υπαλλήλων και συνταξιούχων υπαλλήλων του e-ΕΦΚΑ,** ήτοι υπάλληλοι: του τ.ΙΚΑ-ΕΤΑΜ, του Τομέα τ.ΤΥΔΚΥ, του τ.ΕΤΑΑ-ΤΑΝ, του τ.ΟΑΕΕ, τ.ΟΑΕΕ-ΤΑΝΤΠ, του τ.ΟΓΑ και οι υπάλληλοι του τ.ΕΤΕΑΕΠ.

Οι **προσφορές** θα πρέπει να αναφέρουν το **χρονικό διάστημα** (κατ’ ανώτατο όριο 15 ημερών) **για** **κάθε κατασκηνωτική περίοδο** (Α’, Β’, Γ’, Δ’ και Ε’ κατασκηνωτικές περίοδοι) και (κατ’ ανώτατο όριο 10 ημερών) για την κατασκηνωτική περίοδο ΣΤ’ για παιδιά ΑμεΑ, καθώς και **τον ανώτατο αριθμό των παιδιών** των εργαζομένων/ασφαλισμένων/συνταξιούχων του e-ΕΦΚΑ που έχουν τη δυνατότητα να φιλοξενήσουν οι προσφέροντες για κάθε μία από τις κατασκηνωτικές περιόδους, **αναλυτικά και για κάθε ξεχωριστή εγκατάσταση**, που τυχόν διαθέτουν πανελλήνια, σύμφωνα με το **ΠΑΡΑΡΤΗΜΑ Α** της παρούσας.

**Σημειώνεται** ότι οι συμμετέχοντες δύνανται να εκδηλώσουν ενδιαφέρον για προσφορά και σε λιγότερες των πέντε κατασκηνωτικών περιόδων (π.χ. σε μία ή δύο ή τρεις εξ αυτών).

Την **έναρξη /λήξη** της κάθε κατασκηνωτικής περιόδου την καθορίζει η κατασκηνωτική επιχείρηση που θα συμβληθεί με το Φορέα μας (δύναται να συμπίπτει μέρος του χρονικού διαστήματος δύο κατασκηνωτικών περιόδων).

##### **Α.1.1.2 Προϋπολογισμός**

Ο προϋπολογισμός για τον παραθερισμό ανήλικων παιδιών εργαζομένων/ασφαλισμένων/ συνταξιούχων κατά περίπτωση των εντασσόμενων στον e-ΕΦΚΑ φορέων **για την θερινή περίοδο έτους 2023** ανέρχεται στο ποσό των **#18.429.783,75#€** συμπεριλαμβανομένου ΦΠΑ (**14.678.588,83**€ πλέον ΦΠΑ 13% και **1.486.272,88** € πλέον ΦΠΑ 24%), στον **ΚΑΕ 00.10.0689** «Λοιπές παροχές ασθενείας σε χρήμα» του Προϋπολογισμού του e-ΕΦΚΑ για το οικονομικό έτος 2023.

Ο Κωδικός Είδους κατά **CPV είναι : 55243000-5** **«Υπηρεσίες Παιδικών Κατασκηνώσεων».**

##### **Α.1.2. Θεσμικό Πλαίσιο**

Το κατασκηνωτικό πρόγραμμα υλοποιείται σύμφωνα με τις διατάξεις του Ν.4412/16, όπως ισχύει και ειδικότερα με **τα άρθρα 107 έως 109Α**και την κείμενη νομοθεσία, όπως αναλυτικά αναφέρεται στην παρούσα πρόσκληση.

##### **Α.1.3. Επικοινωνία – Πρόσβαση στα έγγραφα της σύμβασης**

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της διαδικτυακής πύλης [**www.promitheus.gov.gr**](http://www.promitheus.gov.gr)του ως άνω συστήματος.

##### **Α.1.4. Αρχές εφαρμοζόμενες στη διαδικασία σύναψης**

Οι οικονομικοί φορείς δεσμεύονται ότι:

**α)** τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους, που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν.4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους,

**β)** δεν θα ενεργήσουν αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν,

**γ)** λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

##### **Α.1.5. Παροχή διευκρινίσεων**

Τα σχετικά αιτήματα παροχής διευκρινίσεων υποβάλλονται ηλεκτρονικά, **το αργότερο έξι (6) ημέρες πριν την καταληκτική ημερομηνία υποβολής προσφορών** και απαντώνται αντίστοιχα στο δικτυακό τόπο του διαγωνισμού μέσω της Διαδικτυακής πύλης [www.promitheus.gov.gr](http://www.promitheus.gov.gr) του ΕΣΗΔΗΣ. Αιτήματα παροχής συμπληρωματικών πληροφοριών–διευκρινίσεων υποβάλλονται μόνο από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικό πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

Η Αναθέτουσα Αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

**α)** όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο τέσσερις (4) ημέρες πριν από την προθεσμία που ορίζεται για την παραλαβή των προσφορών,

**β)** όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, **δεν απαιτείται παράταση των προθεσμιών.**

Το πλήρες κείμενο των συμπληρωματικών πληροφοριών ή διευκρινήσεων θα αναρτάται στη διαδικτυακή πύλη του Εθνικού Συστήματος Ηλεκτρονικών Δημοσίων Συμβάσεων [www.promitheus.gov.gr](http://www.promitheus.gov.gr). Σημειώνεται, επίσης, ότι οι συμπληρωματικές πληροφορίες ή διευκρινήσεις θα αναρτώνται ταυτόχρονα και στον ιστότοπο του ΕΦΚΑ.[www.efka.gov.gr](http://www.efka.gov.gr).

**Αιτήματα παροχής πληροφοριών που υποβάλλονται εκτός των ανωτέρω προθεσμιών δεν εξετάζονται.**

**Κανένας υποψήφιος δεν μπορεί σε οποιαδήποτε περίπτωση να επικαλεστεί προφορικές απαντήσεις εκ μέρους της Υπηρεσίας σχετικά με τους όρους της παρούσας Πρόσκλησης.**

### Α.2 Κατάρτιση - Υποβολή Προσφορών

Οι προσφορές υποβάλλονται με βάση τις απαιτήσεις που ορίζονται στο **ΜΕΡΟΣ Β’** της παρούσας.

##### **Α.2.1 Τρόπος Υποβολής Προσφορών**

Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr) του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα Πρόσκληση, στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο Ν.4412/2016, ιδίως τα άρθρα 36 και 37 και την υπ’ αριθμ. **64233/08.06.2021** (Β΄2453/09.06.2021) Κοινή Απόφαση των Υπουργών Ανάπτυξης και Επενδύσεων και Ψηφιακής Διακυβέρνησης με θέμα *«Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)».*

Για τη συμμετοχή στη διαδικασία οι ενδιαφερόμενοι οικονομικοί φορείς απαιτείται να διαθέτουν εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή που υποστηρίζεται από εγκεκριμένο πιστοποιητικό, το οποίο χορηγήθηκε από έναν εγκεκριμένο πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και τις διατάξεις της υπ’ αριθμ. **76928/13-07-2021** (ΦΕΚ Β’ 3075/13-07-2021) Απόφασης των Υπουργών Ανάπτυξης και Επενδύσεων – Επικρατείας με θέμα *«Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)»* και να εγγραφούν στο ηλεκτρονικό σύστημα (ΕΣΗΔΗΣ – Διαδικτυακή πύλη [www.promitheus.gov.gr](http://www.promitheus.gov.gr)), ακολουθώντας την διαδικασία εγγραφής του άρθρου 6 της ίδιας Υπουργικής Απόφασης.

Ο χρόνος υποβολής της προσφοράς και οποιαδήποτε ηλεκτρονική επικοινωνία μέσω του συστήματος βεβαιώνεται αυτόματα από το σύστημα με υπηρεσίες χρονοσήμανσης, σύμφωνα με τα οριζόμενα στο άρθρο 37 του Ν. 4412/2016 και το άρθρο 9 της ως άνω Υπουργικής Απόφασης.

**Μετά την παρέλευση της καταληκτικής ημερομηνίας και ώρας δεν υπάρχει η δυνατότητα υποβολής προσφοράς στο Σύστημα**. Σε περιπτώσεις τεχνικής αδυναμίας λειτουργίας του ΕΣΗΔΗΣ, η Αναθέτουσα Αρχή θα ρυθμίσει τα της συνέχειας του διαγωνισμού με σχετική ανακοίνωσή της.

Οι οικονομικοί φορείς μπορούν να προετοιμάζουν την προσφορά τους **αμέσως** μετά την δημοσιοποίηση της Πρόσκλησης στην ιστοσελίδα **του ΕΣΗΔΗΣ**, αναζητώντας την Πρόσκληση με το συστημικό αριθμό **192856.**

Με την **υποβολή της Προσφοράς** θεωρείται ότι ο υποψήφιος Ανάδοχος **αποδέχεται ανεπιφύλακτα** τους όρους της παρούσας Πρόσκλησης. Επίσης, σε περίπτωση νομικών προσώπων, θεωρείται ότι η υποβολή της Προσφοράς και η συμμετοχή στη διαδικασία έχουν εγκριθεί από το αρμόδιο όργανο του συμμετέχοντος νομικού προσώπου.

##### **Α.2.2 Περιεχόμενο Προσφορών**

Το περιεχόμενο του ηλεκτρονικού φακέλου της **προσφοράς** ορίζεται ως ένας ενιαίος φάκελος **«Προσφορά».**

**Επισημαίνεται ότι ως τιμή /τροφείο, (διαμονή και γενικά έξοδα στην κατασκήνωση), για όλες τις κατασκηνωτικές περιόδους, ορίζεται το ποσό που θα καθορισθεί με κοινή Απόφαση των Υπουργών Εργασίας & Κοινωνικών Υποθέσεων και Οικονομικών για το τρέχον έτος 2023 και περιλαμβάνει όλες τις νόμιμες κρατήσεις.**

Κατά την υποβολή της προσφοράς από τον Οικονομικό Φορέα σημαίνονται από αυτόν με χρήση του σχετικού πεδίου του συστήματος τα στοιχεία εκείνα της προσφοράς του, που έχουν **εμπιστευτικό χαρακτήρα**, σύμφωνα με τα οριζόμενα στο άρθρο 21 του Ν.4412/16.

Ο ανωτέρω Φάκελος θα υποβληθεί ως εξής:

##### **Α.2.2.1 Περιεχόμενα Φακέλου «Προσφορά»**

Στο φάκελο με την ένδειξη **«Προσφορά»,** υποβάλλονται η εγγύηση συμμετοχής και όλα τα απαιτούμενα κατά το στάδιο υποβολής της προσφοράς δικαιολογητικά, καθώς και η τεχνική προσφορά, σύμφωνα με τα **άρθρα 92, 93 και 94 του Ν.4412/16**. Συγκεκριμένα, στον προαναφερόμενο φάκελο περιλαμβάνονται:

## Α.2.2.1.1. Δικαιολογητικά Συμμετοχής

Για την ορθή διεξαγωγή της διαδικασίας (παρ.5 του αρ.79 του Ν.4412/16), οι υποψήφιοι Ανάδοχοι **οφείλουν** να υποβάλουν ηλεκτρονικά μαζί με την προσφορά τους, **σε μορφή αρχείου .pdf,** τα ακόλουθα κατά περίπτωση δικαιολογητικά Συμμετοχής:

**Α. Εγγύηση Συμμετοχής**

Για την έγκυρη συμμετοχή στη διαδικασία σύναψης της παρούσας κατατίθεται από τους συμμετέχοντες **οικονομικούς** φορείς Εγγυητική Επιστολή Συμμετοχής, σύμφωνα με τα οριζόμενα στην παράγραφο **Α.4.1.**

**Β. Απόσπασμα Ποινικού Μητρώου,** έκδοσης **έως τριών (3) μηνών πριν την υποβολή του** ή ελλείψει αυτού, ισοδύναμο έγγραφο, που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας, όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις για έναν από τους ακόλουθους λόγους:

**α) συμμετοχή σε εγκληματική οργάνωση**, όπως αυτή ορίζεται στο άρθρο 2 της απόφασης - πλαίσιο 2008/841/ ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ. 42) και τα εγκλήματα του άρθρου 187 του Ποινικού Κώδικα (εγκληματική οργάνωση),

**β) ενεργητική δωροδοκία**, όπως ορίζεται στο άρθρο 3 της σύμβασης περί της καταπολέμησης της δωροδοκίας, στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης - πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής - μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

**γ) απάτη εις βάρος των οικονομικών συμφερόντων της Ένωσης,** κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017, σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (Ν.2960/2001, Α` 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του Ν. 4689/2020 (Α` 103),

**δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες**, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης - πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του Ν. 4689/2020 (Α` 103),

**ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας**, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου και την κατάργηση της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της Οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του Ν. 4557/2018 (Α` 139),

**στ) παιδική εργασία και άλλες μορφές εμπορίας ανθρώπων**, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ.1) και τα εγκλήματα του άρθρου 323Α του Ποινικού κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου **εκδόθηκε αμετάκλητη καταδικαστική απόφαση** είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά:

* Στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές.
* Στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.
* Στις περιπτώσεις των συνεταιρισμών, τα μέλη του Διοικητικού Συμβουλίου.
* Σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.**

**Γ**. **Πιστοποιητικό** που εκδίδεται από την αρμόδια αρχή του οικείου κράτους - μέλους ή χώρας, όσον αφορά **στην καταβολή φόρων ή εισφορών κοινωνικής ασφάλισης**, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, **που να έχει εκδοθεί έως τρεις (3) μήνες πριν από την υποβολή του.**

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

1. Για την απόδειξη της εκπλήρωσης των φορολογικών υποχρεώσεων **αποδεικτικό ενημερότητας** εκδιδόμενο **από την Α.Α.Δ.Ε.**
2. Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης (κύριας & επικουρικής) **πιστοποιητικό εκδιδόμενο από τον e-ΕΦΚΑ,** καθώς και **Υπεύθυνη Δήλωση του Ν.1599/1986** (του νομίμου εκπροσώπου) **στην οποία δηλώνονται όλοι οι οργανισμοί κοινωνικής ασφάλισης (κύριας & επικουρικής) στους οποίους οφείλει να καταβάλει εισφορές.**
3. **Υπεύθυνη Δήλωση** ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

**Δ. Πιστοποιητικό** που εκδίδεται από την αρμόδια αρχή του οικείου κράτους - μέλους ή χώρας, **που να έχει εκδοθεί έως τρεις (3) μήνες πριν από την υποβολή του** - ότι τελεί υπό πτώχευσηή έχει υπαχθεί σε διαδικασία ειδικής εκκαθάρισηςή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η Αναθέτουσα Αρχή μπορεί να μην αποκλείει έναν οικονομικό φορέα, ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** **Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο**, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.

**ii) Πιστοποιητικό του Γ.Ε.Μ.Η**. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.

**iii) Εκτύπωση της καρτέλας “Στοιχεία Μητρώου/ Επιχείρησης**” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Προκειμένου για τα σωματεία και τους συνεταιρισμούς, το Ενιαίο Πιστοποιητικό Δικαστικής Φερεγγυότητας εκδίδεται για τα σωματεία από το αρμόδιο Πρωτοδικείο, και για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.

**Ε. Υπεύθυνη Δήλωση** του οικονομικού φορέα περί μη επιβολής σε βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας**[[1]](#footnote-1)**.

**ΣΤ. 1)Πιστοποιητικό/βεβαίωση του οικείου επαγγελματικού (ή εμπορικού) μητρώου του κράτους εγκατάστασης.** Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού (ή εμπορικού) μητρώου του Παραρτήματος XI του Προσαρτήματος Α΄ του Ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή στα κράτη - μέλη ή στις χώρες, όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.

**Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο ή πιστοποιητικό που εκδίδεται από την οικεία υπηρεσία του Γ.Ε.ΜΗ.**

**2)Yπεύθυνη Δήλωση του Ν. 1599/1986** με το ακόλουθο περιεχόμενο: «Δηλώνω υπεύθυνα ότι δεν υπάρχει ρωσική συμμετοχή στην εταιρεία που εκπροσωπώ, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022. Συγκεκριμένα δηλώνω ότι: (α) ο Ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία· (β) ο Ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου· (γ) ούτε ο υπεύθυνα δηλώνων ούτε η εταιρεία που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στο σημείο (α) ή (β) παραπάνω, (δ) δεν υπάρχει συμμετοχή φορέων και οντοτήτων που απαριθμούνται στα ανωτέρω στοιχεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο Ανάδοχος τον οποίον εκπροσωπώ».

**Ζ. Για συμμετοχή στο διαγωνισμό Ανωνύμων Εταιρειών υποβάλλονται** δικαιολογητικά ονομαστικοποίησης των μετοχών, εφόσον ο οικονομικός φορέας είναι ανώνυμη εταιρία ή νομικό πρόσωπο στη μετοχική σύνθεση του οποίου συμμετέχει ανώνυμη εταιρεία ή νομικό πρόσωπο της αλλοδαπής που αντιστοιχεί σε ανώνυμη εταιρεία, τα οποία καθορίζονται κατωτέρω.

**Εξαιρούνται της υποχρέωσης αυτής:** **α)** οι εισηγμένες στα χρηματιστήρια κρατών-μελών της Ευρωπαϊκής Ένωσης ή του Οργανισμού Οικονομικής Συνεργασίας και Ανάπτυξης (Ο.Ο.Σ.Α.) εταιρείες, **β)** οι εταιρείες, τα δικαιώματα ψήφου των οποίων ελέγχονται από μία ή περισσότερες επιχειρήσεις επενδύσεων (investment firms), εταιρείες διαχείρισης κεφαλαίων/ενεργητικού (asset/fund managers) ή εταιρείες διαχείρισης κεφαλαίων επιχειρηματικών συμμετοχών (private equity firms), υπό την προϋπόθεση ότι οι τελευταίες αυτές εταιρείες ελέγχουν, συνολικά ποσοστό που υπερβαίνει το εβδομήντα πέντε τοις εκατό (75%) των δικαιωμάτων ψήφων και είναι εποπτευόμενες από Επιτροπές Κεφαλαιαγοράς ή άλλες αρμόδιες χρηματοοικονομικές αρχές κρατών μελών της Ευρωπαϊκής Ένωσης ή του Ο.Ο.Σ.Α.

Συγκεκριμένα, προσκομίζονται τα ακόλουθα δικαιολογητικά :

**i)** Για την **απόδειξη της εξαίρεσης** από την υποχρέωση ονομαστικοποίησης των μετοχών **της ανωτέρω περίπτωσης (α) απαιτείται βεβαίωση του αρμοδίου Χρηματιστηρίου.**

**ii)** Όσον αφορά την **εξαίρεση της ανωτέρω περίπτωσης (β)** για την απόδειξη του ελέγχου δικαιωμάτων ψήφου **Υπεύθυνη Δήλωση της ελεγχόμενης εταιρείας και** εάν αυτή είναι διαφορετική του προσωρινού Αναδόχου, πρόσθετη Υπεύθυνη Δήλωση του τελευταίου, στις οποίες αναφέρονται οι επιχειρήσεις επενδύσεων, οι εταιρείες διαχείρισης κεφαλαίων/ενεργητικού ή κεφαλαίων επιχειρηματικών συμμετοχών, ανά περίπτωση και το συνολικό ποσοστό των δικαιωμάτων ψήφου που ελέγχουν στην ελεγχόμενη από αυτές εταιρεία. Οι υπεύθυνες αυτές δηλώσεις **συνοδεύονται υποχρεωτικά** από βεβαίωση ή άλλο έγγραφο από το οποίο προκύπτει ότι οι ελέγχουσες τα δικαιώματα ψήφου εταιρείες είναι εποπτευόμενες, σύμφωνα με την ανωτέρω περίπτωση (β).

**iii)** Δικαιολογητικά ονομαστικοποίησης μετοχών των οικονομικών φορέων:

- Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, που να έχει εκδοθεί έως τριάντα (30) εργάσιμες ημέρεςπριν από την υποβολή του.

- Αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, κατ’ ανώτατο τριάντα (30) εργάσιμες ημέρες πριν από την ημέρα υποβολής της προσφοράς.

Ειδικότερα:

**-** Όσον αφορά στις **εγκατεστημένες στην Ελλάδα ανώνυμες εταιρείες** υποβάλλεται πιστοποιητικό του Γ.Ε.Μ.Η., από το οποίο να προκύπτει ότι οι μετοχές τους είναι ονομαστικές και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, κατ’ ανώτατο τριάντα (30) εργάσιμες ημέρες πριν από την ημέρα υποβολής της προσφοράς.

**-** Όσον αφορά στις **αλλοδαπές ανώνυμες εταιρίες ή αλλοδαπά νομικά πρόσωπα που αντιστοιχούν σε ανώνυμες εταιρείες**:

**α) εφόσον έχουν κατά το δίκαιο της έδρας τους ονομαστικές μετοχές, προσκομίζουν:**

* Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές τους είναι ονομαστικές.
* Αναλυτική κατάσταση μετόχων, με τον αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία κατ’ ανώτατο τριάντα (30) εργάσιμες ημέρες πριν την υποβολή της προσφοράς.
* Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες τριάντα (30) εργάσιμες ημέρες πριν την υποβολή της προσφοράς.

**β) εφόσον δεν έχουν υποχρέωση ονομαστικοποίησης μετοχών ή δεν προβλέπεται η ονομαστικοποίηση των μετοχών, προσκομίζουν:**

* βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζεται Υπεύθυνη Δήλωση του διαγωνιζόμενου. Για την περίπτωση μη πρόβλεψης ονομαστικοποίησης προσκομίζεται Υπεύθυνη Δήλωση του διαγωνιζόμενου,
* έγκυρη και ενημερωμένη κατάσταση των προσώπων που κατέχουν τουλάχιστον 1% των μετοχών ή δικαιωμάτων ψήφου,
* εάν δεν τηρείται τέτοια κατάσταση, προσκομίζεται σχετική κατάσταση των παραπάνω προσώπων, που κατέχουν τουλάχιστον ένα τοις εκατό (1%) των μετοχών ή δικαιωμάτων ψήφου, σύμφωνα με την τελευταία Γενική Συνέλευση, εφόσον τα πρόσωπα αυτά είναι γνωστά στην εταιρεία. Σε αντίθετη περίπτωση, η εταιρεία οφείλει να αιτιολογήσει τους λόγους που δεν είναι γνωστά τα ως άνω πρόσωπα, η δε Αναθέτουσα Αρχή δεν διαθέτει διακριτική ευχέρεια κατά την κρίση της αιτιολογίας αυτής. Εναπόκειται στην Αναθέτουσα Αρχή να αποδείξει τη δυνατότητα της εταιρείας να υποβάλλει την προαναφερόμενη κατάσταση, διαφορετικά η μη υποβολή της σχετικής κατάστασης δεν επιφέρει έννομες συνέπειες σε βάρος της εταιρείας.

Όλα τα ανωτέρω έγγραφα πρέπει να είναι επικυρωμένα από την κατά νόμον αρμόδια αρχή του κράτους της έδρας του υποψηφίου και να συνοδεύονται από επίσημη μετάφραση στην ελληνική.

**iv)** **Υπεύθυνη Δήλωση** ότι δεν είναι εξωχώρια εταιρεία, κατά την ανωτέρω έννοια και δεν εμπίπτει στις διατάξεις της παρ.4 εδαφ. α & β του άρθρου 4 του Ν. 3310/2005 όπως ισχύει.

**Περαιτέρω, πριν την υπογραφή της σύμβασης υποβάλλεται η Υπεύθυνη Δήλωση της κοινής απόφασης των Υπουργών Ανάπτυξης και Επικράτειας 20977/23-08-07 (Β΄1673) *«Δικαιολογητικά για την τήρηση του Μητρώου του Ν.3310/2005 όπως τροποποιήθηκε με το Ν.3414/2005».***

**Η. Για την απόδειξη της Νόμιμης Σύστασης και Εκπροσώπησης,** στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά κατά την κείμενη νομοθεσία και δηλώνει την εκπροσώπηση και τις μεταβολές της σε αρμόδια αρχή (π.χ. ΓΕΜΗ) προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει **εκδοθεί έως τριάντα (30) εργάσιμες ημέρες πριν την υποβολή του,** εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

i) **για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει **εκδοθεί έως τριάντα (30) εργάσιμες ημέρες πριν από την υποβολή του.**

ii) Για την **απόδειξη της νόμιμης σύστασης και των μεταβολών** του νομικού προσώπου γενικό πιστοποιητικό μεταβολών του ΓΕΜΗ, εφόσον έχει **εκδοθεί έως τρεις (3) μήνες πριν από την υποβολή του.**

**Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης** (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από Υπεύθυνη Δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα και εφόσον δεν προβλέπονται, Υπεύθυνη Δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω Υπεύθυνες Δηλώσεις γίνονται αποδεκτές, εφόσον έχουν συνταχθεί μετά την κοινοποίηση της Πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρεία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**ενώσεις οικονομικών φορέων**

Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω κατά περίπτωση δικαιολογητικά, για κάθε οικονομικό φορέα που συμμετέχει στην ένωση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της Αναθέτουσας Αρχής αλληλέγγυα και εις ολόκληρο. Σε περίπτωση ανάθεσης της σύμβασης στην ένωση, η ευθύνη αυτή εξακολουθεί μέχρι πλήρους εκτέλεσης της σύμβασης.

**Η κοινή προσφορά υπογράφεται υποχρεωτικά είτε από όλα τα μέλη της ένωσης είτε από εκπρόσωπό τους νομίμως εξουσιοδοτημένο.**

**Διευκρινήσεις:**

**Τα έγγραφα του παρόντος υποβάλλονται σύμφωνα με τον Ν. 2690/1999 (Α’ 45) και τα άρθρα 13 και 15 του Ν. 4727/2020 (Α’ 184). Ειδικά τα αποδεικτικά τα οποία αποτελούν ιδιωτικά έγγραφα, μπορεί να γίνονται αποδεκτά και σε απλή φωτοτυπία, εφόσον συνυποβάλλεται Υπεύθυνη Δήλωση στην οποία βεβαιώνεται η ακρίβειά τους.**

Σε περίπτωση που στη χώρα του Υποψήφιου Αναδόχου ορισμένα από τα πιο πάνω δικαιολογητικά δεν εκδίδονται ή δεν καλύπτουν στο σύνολό τους όλες τις πιο πάνω περιπτώσεις, μπορούν να αντικαθίστανται με **Ένορκη Βεβαίωση** του Υποψήφιου Αναδόχου ή στα κράτη-μέλη ή χώρες όπου δεν προβλέπεται Ένορκη Βεβαίωση, με Υπεύθυνη Δήλωση του Υποψήφιου Αναδόχου ενώπιον δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας του Υποψήφιου Αναδόχου, στην οποία θα βεβαιώνεται ότι ο Υποψήφιος Ανάδοχος δεν βρίσκεται στην αντίστοιχη κατάσταση.

Δικαιολογητικά που εκδίδονται σε κράτος εκτός της Ελλάδας, θα συνοδεύονται υποχρεωτικά από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το Ν. 1497/1984 (Α’188). Τα αλλοδαπά ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμον αρμόδιο της χώρας στην οποία έχει συνταχθεί το έγγραφο.

Σημειώνεται ότι οι **ένορκες βεβαιώσεις** γίνονται αποδεκτές εφόσον έχουν συνταχθεί έως τρεις (3) μήνες πριν από την υποβολή τους και **οι Υπεύθυνες Δηλώσεις,** εφόσον έχουν συνταχθεί μετά την ημερομηνία της παρούσας Πρόσκλησης. Σημειώνεται ότι δεν απαιτείται θεώρηση του γνησίου της υπογραφής τους.

**A.2.2.1.2. Τεχνική Προσφορά**

Η τεχνική προσφορά θα υποβληθεί σύμφωνα με το **μέρος Β’.**

Όλα τα ανωτέρω στοιχεία και δικαιολογητικά για τη συμμετοχή του προσφέροντος στη διαγωνιστική διαδικασία υποβάλλονται από αυτόν ηλεκτρονικά σε μορφή αρχείου τύπου .pdf και προσκομίζονται κατά περίπτωση από αυτόν **το αργότερο έως 29/05/23 και ώρα 09:00π.μ.** **(ημερομηνία και ώρα αποσφράγισης των προσφορών),** πλην των ΦΕΚ και των εγγράφων που φέρουν ψηφιακή υπογραφή. Όταν υπογράφονται από τον ίδιο φέρουν ψηφιακή υπογραφή και δεν απαιτείται σχετική θεώρηση.

**Επισημαίνεται** ότι τα ανωτέρω δικαιολογητικά ή τα άλλα στοιχεία του **φακέλου «προσφορά»** που έχουν υποβληθεί με την ηλεκτρονική προσφορά **και απαιτούνται να προσκομισθούν** στην Αναθέτουσα Αρχή - εντός της ανωτέρω αναφερόμενης προθεσμίας - είναι τα δικαιολογητικά και στοιχεία που δεν έχουν εκδοθεί/συνταχθεί από τον ίδιο τον οικονομικό φορέα και κατά συνέπεια δεν φέρουν την ψηφιακή του υπογραφή. **Ως τέτοια στοιχεία ενδεικτικά είναι: η εγγύηση συμμετοχής, πιστοποιητικά που έχουν εκδοθεί από δημόσιες αρχές ή άλλους φορείς.**

Η προσκόμιση των ανωτέρω δικαιολογητικών (καθώς και όλων των δικαιολογητικών που αποτελούν το περιεχόμενο του φακέλου «Προσφορά») θα γίνεται στο **Αυτοτελές, Τμήμα Γενικού Πρωτοκόλλου (Ακαδημίας 22, 10671 Αθήνα, ισόγειο) με διαβιβαστικό,** στο οποίο θα αναφέρονται αναλυτικά τα προσκομιζόμενα έγγραφα – δικαιολογητικά. Αυτά θα είναι τοποθετημένα μέσα σε καλά σφραγισμένο φάκελο, στον οποίο θα αναγράφονται (εξωτερικά) ευκρινώς με κεφαλαία γράμματα:

|  |
| --- |
| **Προς τη Διεύθυνση Προμηθειών του e-ΕΦΚΑ** |
| **ΠΡΟΣΦΟΡΑ ΤΟΥ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[αναγράφονται τα στοιχεία του προσφέροντος, δηλαδή: επωνυμία του οικονομικού φορέα και σε περίπτωση ένωσης τις επωνυμίες των οικονομικών φορέων που την αποτελούν, καθώς και τα απαραίτητα στοιχεία επικοινωνίας (ταχ. διεύθυνση, αριθμός τηλεφώνου, e-mail)] |
| **Αφορά την Πρόσκληση Εκδήλωσης Ενδιαφέροντος για τη σύναψη συμβάσεων με ιδιώτες που διαθέτουν κατασκηνωτικές εγκαταστάσεις σε πανελλήνια κλίμακα για τον παραθερισμό ανήλικων παιδιών εργαζομένων/ασφαλισμένων/συνταξιούχων κατά περίπτωση του e-ΕΦΚΑ, για τη θερινή περίοδο έτους 2023. – (ΦΠΥ 35/23)**Αρ.Πρωτ. Πρόσκλησης: **237875/12-05-2023** |
| **Αναθέτουσα Αρχή: ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ ΚΟΙΝΩΝΙΚΗΣ ΑΣΦΑΛΙΣΗΣ  (e-ΕΦΚΑ) - Ταχ.Δ/νση: Ακαδημίας 22, Τ.Κ. 106 71-Αθήνα** |
| **Καταληκτική ημερομηνία υποβολής προσφορών: 26/05/2023** |

**Επισημαίνεται ότι:**

Από τον Οικονομικό Φορέα σημαίνονται, με χρήση της σχετικής λειτουργικότητας του ΕΣΗΔΗΣ, τα στοιχεία εκείνα της προσφοράς του που έχουν **εμπιστευτικό χαρακτήρα** σύμφωνα με τα οριζόμενα στο άρθρο 21 του Ν. 4412/2016. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές, πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

##### **Α.2.3 Ισχύς Προσφορών**

Οι προσφορές ισχύουν και δεσμεύουν τους συμμετέχοντες για **τρεις (3) μήνες** από την επομένη της καταληκτικής ημερομηνίας υποβολής προσφορών, ήτοι έως **27/08/2023. Προσφορές που αναφέρουν χρόνο ισχύος μικρότερο του παραπάνω αναφερομένου, θα απορρίπτονται ως μη κανονικές.**

**Επισημαίνεται ότι:**

* Περιπτώσεις προσφορών που παρουσιάζουν αποκλίσεις από τους απαράβατους όρους της Πρόσκλησης δεν γίνονται δεκτές.
* Εναλλακτικές προσφορές δεν γίνονται δεκτές.

### Α.3 Διενέργεια ΔΙΑΔΙΚΑΣΙΑΣ– Αξιολόγηση Προσφορών

##### **Α.3.1 Ηλεκτρονική αποσφράγιση Προσφορών**

Η ηλεκτρονική αποσφράγιση των προσφορών **θα γίνει στις 29/05/23 ημέρα ΔΕΥΤΕΡΑ και ώρα 09.00π.μ**. μέσω των αρμόδιων πιστοποιημένων στο σύστημα οργάνων της Αναθέτουσας Αρχής, εφαρμοζόμενων κατά τα λοιπά των κείμενων διατάξεων για την ανάθεση δημοσίων συμβάσεων και διαδικασιών.

Κατά την προαναφερόμενη ημερομηνία και ώρα γίνεται αποσφράγιση του **φακέλου «Προσφορά».**

***Με την ηλεκτρονική αποσφράγιση θα ειδοποιηθούν αυτόματα από το σύστημα οι προσφέροντες με το μήνυμα «Αποσφράγιση του σταδίου «Οικονομική Προσφορά». Το ανωτέρω μήνυμα πρέπει να εκλαμβάνεται από τους ενδιαφερόμενους ως «η αποσφράγιση του σταδίου “ΠΡΟΣΦΟΡΑ”».***

Αμέσως μετά την ηλεκτρονική αποσφράγιση του φακέλου «ΠΡΟΣΦΟΡΑ», οι προσφέροντες των οποίων οι προσφορές αποσφραγίσθηκαν θα έχουν ηλεκτρονική πρόσβαση στο περιεχόμενο των προσφορών που αποσφραγίσθηκαν.

##### **Α.3.2 Αξιολόγηση Προσφορών**

Μετά την ηλεκτρονική αποσφράγιση των προσφορών, το αρμόδιο πιστοποιημένο στο σύστημα συλλογικό όργανο Διενέργειας του Διαγωνισμού και Αξιολόγησης των Αποτελεσμάτων αυτού, προβαίνει στην αξιολόγηση των προσφορών εφαρμοζόμενων κατά τα λοιπά των κειμένων διατάξεων για την ανάθεση δημοσίων συμβάσεων και των διαδικασιών της Αναθέτουσας Αρχής.

**Ειδικότερα:**

Μετά την ηλεκτρονική αποσφράγιση του ηλεκτρονικού φακέλου «Προσφορά», η αρμόδια επιτροπή αξιολόγησης του διαγωνισμού προχωρεί στην αξιολόγηση των δικαιολογητικών που κατατέθηκαν στις προσφορές των συμμετεχόντων για την πληρότητα και τη νομιμότητά τους – σύμφωνα με τα ισχύοντα – και στη διενέργεια ελέγχου των τεχνικών προσφορών για τη συμφωνία ή ασυμφωνία τους με τις τεχνικές προδιαγραφές / απαιτήσεις της Υπηρεσίας.

Κατά το στάδιο αυτό της διαδικασίας, η Αναθέτουσα Αρχή μπορεί να ζητά από τους προσφέροντες ή υποψήφιους οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας δέκα (10) ημερών από την ημερομηνία κοινοποίησης σε αυτούς της σχετικής πρόσκλησης (άρθρο 102 του N.4412/16, όπως ισχύει).

Κατόπιν, η επιτροπή αξιολόγησης εισηγείται / γνωμοδοτεί με σχετικό πρακτικό της για την αποδοχή ή αιτιολογημένη απόρριψη των δικαιολογητικών συμμετοχής και τεχνικών προσφορών των συμμετεχόντων, το οποίο υποβάλλεται αρμοδίως στην Αναθέτουσα Αρχή για την λήψη και έκδοση της προβλεπόμενης απόφασης.

##### **Α.3.3 Κατακύρωση - σύναψη σύμβασης**

Η Αναθέτουσα Αρχή κοινοποιεί την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε όλους τους οικονομικούς φορείς που έλαβαν μέρος στη διαδικασία μέσω του ΕΣΗΔΗΣ (Άρθρο 105 του Ν.4412/16, όπως ισχύει).

Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

**α)** η απόφαση κατακύρωσης έχει κοινοποιηθεί, σύμφωνα με τα αναφερόμενα ανωτέρω ,

**β)** έχει παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, έχει παρέλθει άπρακτη η προθεσμία άσκησης αίτησης αναστολής κατά της απόφασης της ΕΑΔΗΣΥ και σε περίπτωση άσκησης αίτησης αναστολής κατά της απόφασης της ΕΑΔΗΣΥ, εκδοθεί απόφαση επί της αίτησης, με την επιφύλαξη της χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της παρ. 4 του άρθρου 372 του Ν.4412/16,

**γ)** έχει ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του N.4700/2020 (Α`127) και

**δ)** οι προσωρινοί Ανάδοχοι, υποβάλλουν, στην περίπτωση που απαιτείται και έπειτα από σχετική πρόσκληση, Υπεύθυνη Δήλωση, που υπογράφεται σύμφωνα με όσα ορίζονται στο άρθρο 79Α του
N.4412/2016, στην οποία δηλώνεται ότι δεν έχουν επέλθει στο πρόσωπό τους οψιγενείς μεταβολές κατά την έννοια του άρθρου 104 του N. 4412/2016 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης. Η Υπεύθυνη Δήλωση ελέγχεται από την Αναθέτουσα Αρχή και μνημονεύεται στο συμφωνητικό. Εφόσον δηλωθούν οψιγενείς μεταβολές, η δήλωση ελέγχεται από την Επιτροπή Διαγωνισμού, η οποία εισηγείται προς το αρμόδιο αποφαινόμενο όργανο.

Μετά από την οριστικοποίηση της απόφασης κατακύρωσης η Αναθέτουσα Αρχή προσκαλεί τους Αναδόχους, μέσω της λειτουργικότητας της «Επικοινωνίας», να προσέλθει για υπογραφή του συμφωνητικού (το κείμενο του οποίου επισυνάπτεται στη Πρόσκληση (**Παράρτημα Γ**), **θέτοντάς του προθεσμία δεκαπέντε (15) ημερών**, από την κοινοποίηση της σχετικής ειδικής πρόσκλησης.

Στην περίπτωση που ο Ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων ανωτέρας βίας, κηρύσσεται έκπτωτος, καταπίπτει υπέρ της Αναθέτουσας Αρχής η εγγυητική επιστολή συμμετοχής του. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την περ. β` της παρ. 1 του άρθρου 106. Στην περίπτωση αυτή, η Αναθέτουσα Αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 ΑΚ.[[2]](#footnote-2)

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του Ν.4412/16 και κατόπιν γνωμοδότησης του αρμόδιου οργάνου της Αναθέτουσας Αρχής.

Η Aναθέτουσα Aρχή, υπό τις προϋποθέσεις του άρθρου 133 του Ν.4412/16 έχει δικαίωμα μονομερούς λύσης της σύμβασης.

Η σύμβαση θεωρείται ότι εκτελέστηκε όταν συντρέχουν οι προϋποθέσεις του άρθρου 202 του Ν.4412/16.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της Aναθέτουσας Aρχής αλληλέγγυα και εις ολόκληρον. Σε περίπτωση ανάθεσης της σύμβασης στην ένωση, η ευθύνη αυτή εξακολουθεί μέχρι πλήρους εκτέλεσης της σύμβασης.

**Πριν την υπογραφή της σύμβασης υποβάλλεται η Υπεύθυνη Δήλωση** της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του N. 3310/2005 όπως τροποποιήθηκε με το N. 3414/2005*»[[3]](#footnote-3).

##### **Α.3.4. Ματαίωση Διαδικασίας**

Η Aναθέτουσα Aρχή ματαιώνει ή δύναται να ματαιώσει εν όλω ή εν μέρει αιτιολογημένα τη διαδικασία ανάθεσης, για τους λόγους και υπό τους όρους του άρθρου 106 του N.4412/2016, μετά από γνώμη της αρμόδιας Επιτροπής Διενέργειας/Αξιολόγησης. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

##### **Α.3.5. Προδικαστικές Προσφυγές – Προσωρινή και Οριστική Δικαστική Προστασία**

**Α.** Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της Aναθέτουσας Aρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ΕΑΔΗΣΥ**,** σύμφωνα με τα ειδικότερα οριζόμενα στα άρθρα 345 επ. N. 4412/2016 και 1 επ. π.δ. 39/2017 όπως τροποποιήθηκε και ισχύει από το N.4912/17-03-2022 (ΦΕΚ Α' 59), στρεφόμενος με προδικαστική προσφυγή, κατά πράξης ή παράλειψης της Aναθέτουσας Aρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Σε περίπτωση προσφυγής κατά πράξης της Aναθέτουσας Aρχής, η **προθεσμία για την άσκηση** της προδικαστικής προσφυγής είναι:

**(α) δέκα (10) ημέρες** από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

**(β) δεκαπέντε (15) ημέρες** από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

**(γ) δέκα (10) ημέρες από την πλήρη, πραγματική ή τεκμαιρόμενη, γνώση** της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην Aναθέτουσα Aρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.

Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016. Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η Aναθέτουσα Aρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΕΑΔΗΣΥ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφασης της ΕΑΔΗΣΥ μετά από άσκηση προδικαστικής προσφυγής, σύμφωνα με το άρθρο 368 του N.4412/2016 και 20 π.δ.39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας, σύμφωνα με το άρθρο 366 παρ. 1-2 N. 4412/2016 και 15 παρ. 1-4 π.δ. 39/2017.

Μετά την, κατά τα ως άνω, ηλεκτρονική κατάθεση της προδικαστικής προσφυγής η Aναθέτουσα Aρχή, μέσω της λειτουργίας «Επικοινωνία»:

**α)** Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

**β)** Διαβιβάζει στην ΕΑΔΗΣΥ, το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους, αλλά και την Έκθεση Απόψεών της επί της προσφυγής. Στην Έκθεση Απόψεων η Aναθέτουσα Aρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

**γ)** Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.

**δ)** Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της Aναθέτουσας Aρχής .

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 N. 4412/2016 κατά των εκτελεστών πράξεων ή παραλείψεων της Aναθέτουσας Aρχής .

**Β.** Όποιος έχει έννομο συμφέρον μπορεί να ζητήσει, με το ίδιο δικόγραφο εφαρμοζόμενων αναλογικά των διατάξεων του π.δ. 18/1989, την αναστολή εκτέλεσης της απόφασης της ΕΑΔΗΣΥ και την ακύρωσή της ενώπιον του αρμοδίου Διοικητικού Δικαστηρίου. Το αυτό ισχύει και σε περίπτωση σιωπηρής απόρριψης της προδικαστικής προσφυγής από την ΕΑΔΗΣΥ. Δικαίωμα άσκησης του ως άνω ένδικου βοηθήματος έχει και η Aναθέτουσα Aρχή, αν η ΕΑΔΗΣΥ κάνει δεκτή την προδικαστική προσφυγή, αλλά και αυτός του οποίου έχει γίνει εν μέρει δεκτή η προδικαστική προσφυγή.

Με την απόφαση της ΕΑΔΗΣΥ λογίζονται ως συμπροσβαλλόμενες και όλες οι συναφείς προς την ανωτέρω απόφαση πράξεις ή παραλείψεις της Aναθέτουσας Aρχής, εφόσον έχουν εκδοθεί ή συντελεστεί αντιστοίχως έως τη συζήτηση της ως άνω αίτησης στο Δικαστήριο.

Η αίτηση αναστολής και ακύρωσης περιλαμβάνει μόνο αιτιάσεις που είχαν προταθεί με την προδικαστική προσφυγή ή αφορούν στη διαδικασία ενώπιον της ΕΑΔΗΣΥ ή το περιεχόμενο των αποφάσεών της. Η Aναθέτουσα Aρχή, εφόσον ασκήσει την αίτηση της παρ. 1 του άρθρου 372 του N. 4412/2016, μπορεί να προβάλει και οψιγενείς ισχυρισμούς αναφορικά με τους επιτακτικούς λόγους δημοσίου συμφέροντος, οι οποίοι καθιστούν αναγκαία την άμεση ανάθεση της σύμβασης.

Η ως άνω αίτηση κατατίθεται στο ως αρμόδιο δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης ή από την παρέλευση της προθεσμίας για την έκδοση της απόφασης επί της προδικαστικής προσφυγής, ενώ η δικάσιμος για την εκδίκαση της αίτησης ακύρωσης δεν πρέπει να απέχει πέραν των εξήντα (60) ημερών από την κατάθεση του δικογράφου.

Αντίγραφο της αίτησης με κλήση κοινοποιείται με τη φροντίδα του αιτούντος προς την ΕΑΔΗΣΥ, την Aναθέτουσα Aρχή, αν δεν έχει ασκήσει αυτή την αίτηση, και προς κάθε τρίτο ενδιαφερόμενο, την κλήτευση του οποίου διατάσσει με πράξη του ο Πρόεδρος ή ο προεδρεύων του αρμόδιου Δικαστηρίου ή Τμήματος έως την επόμενη ημέρα από την κατάθεση της αίτησης. Ο αιτών υποχρεούται επί ποινή απαραδέκτου του ενδίκου βοηθήματος να προβεί στις παραπάνω κοινοποιήσεις εντός αποκλειστικής προθεσμίας δύο (2) ημερών από την έκδοση και την παραλαβή της ως άνω πράξης του Δικαστηρίου. Εντός αποκλειστικής προθεσμίας δέκα (10) ημερών από την ως άνω κοινοποίηση της αίτησης κατατίθεται η παρέμβαση και διαβιβάζονται ο φάκελος και οι απόψεις των παθητικώς νομιμοποιούμενων. Εντός της ίδιας προθεσμίας κατατίθενται στο Δικαστήριο και τα στοιχεία που υποστηρίζουν τους ισχυρισμούς των διαδίκων.

Επιπρόσθετα, η παρέμβαση κοινοποιείται με επιμέλεια του παρεμβαίνοντος στα λοιπά μέρη της δίκης εντός δύο (2) ημερών από την κατάθεσή της, αλλιώς λογίζεται ως απαράδεκτη. Το διατακτικό της δικαστικής απόφασης εκδίδεται εντός δεκαπέντε (15) ημερών από τη συζήτηση της αίτησης ή από την προθεσμία για την υποβολή υπομνημάτων.

Η προθεσμία για την άσκηση και η άσκηση της αίτησης ενώπιον του αρμοδίου δικαστηρίου κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή ο αρμόδιος δικαστής αποφανθεί διαφορετικά. Επίσης, η προθεσμία για την άσκηση και η άσκησή της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά.[[4]](#footnote-4) Για την άσκηση της αιτήσεως κατατίθεται παράβολο, σύμφωνα με τα ειδικότερα οριζόμενα στο άρθρο 372 παρ. 5 του Ν. 4412/2016.

Αν ο ενδιαφερόμενος δεν αιτήθηκε ή αιτήθηκε ανεπιτυχώς την αναστολή και η σύμβαση υπογράφηκε και η εκτέλεσή της ολοκληρώθηκε πριν από τη συζήτηση της αίτησης, εφαρμόζεται αναλόγως η παρ. 2 του άρθρου 32 του π.δ. 18/1989.

Αν το δικαστήριο ακυρώσει πράξη ή παράλειψη της Aναθέτουσας Aρχής μετά τη σύναψη της σύμβασης, το κύρος της τελευταίας δεν θίγεται, εκτός αν πριν από τη σύναψη αυτής είχε ανασταλεί η διαδικασία σύναψης της σύμβασης. Στην περίπτωση που η σύμβαση δεν είναι άκυρη, ο ενδιαφερόμενος δικαιούται να αξιώσει αποζημίωση, σύμφωνα με τα αναφερόμενα στο άρθρο 373 του N. 4412/2016.

Με την επιφύλαξη των διατάξεων του N. 4412/2016, για την εκδίκαση των διαφορών του παρόντος άρθρου εφαρμόζονται οι διατάξεις του π.δ. 18/1989.

### Α.4. λοιποι οροι της προσκλησησ

##### **Α.4.1 Εγγυήσεις**

Οι εγγυήσεις εκδίδονται από πιστωτικά ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄και γ΄της παρ.1 του άρθρου 14 του N.4364/2016 (Α΄13) που λειτουργούν νόμιμα στα κράτη μέλη της Ευρωπαϊκής Ένωσης ή του Ευρωπαϊκού Οικονομικού Χώρου ή στα κράτη-μέλη της ΣΔΣ και έχουν σύμφωνα με τις ισχύουσες διατάξεις το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Τα αντίστοιχα έγγραφα των εγγυήσεων εάν δεν είναι διατυπωμένα στην Ελληνική γλώσσα θα συνοδεύονται από επίσημη μετάφραση.

Κάθε προσφορά οικονομικού φορέα, ομοίως και ένωσης οικονομικών φορέων κ.λ.π. συνοδεύεται υποχρεωτικά από **εγγύηση συμμετοχής** υπέρ του συμμετέχοντος για ποσό που **αντιστοιχεί σε ποσοστό 1% επί του ποσού το οποίο θα προκύψει από το γινόμενο του αριθμού των παιδιών που προσφέρονται (συνολικά) να φιλοξενηθούν επί των αριθμό των ημερών φιλοξενίας και αυτό επί του ποσού του ημερήσιου τροφείου, πλέον ΦΠΑ.**

Η **εγγυητική επιστολή συμμετοχής** θα πρέπει να είναι σύμφωνη με το συνημμένο υπόδειγμα **(ΠΑΡΑΡΤΗΜΑ Β)** και η παρεχόμενη εγγύηση πρέπει να ισχύει τουλάχιστον **επί 30 ημέρες μετά την λήξη του χρόνου ισχύος της προσφοράς που ζητάει η Πρόσκληση, ήτοι έως 26/09/2023.**

**Επισημαίνεται ότι στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.**

***Η εγγύηση συμμετοχής επιστρέφεται στους Αναδόχους µε την προσκόμιση της εγγύησης καλής εκτέλεσης.***

Η εγγύηση συμμετοχής καταπίπτει στους προσφέροντες, σύμφωνα με τα ειδικότερα οριζόμενα στο άρθρο 72 § 2 του N.4412/16.

Για την **καλή εκτέλεση** των όρων της Σύμβασης, οι οικονομικοί φορείς είναι υποχρεωμένοι να καταθέτουν **εγγυητική επιστολή**, **το ύψος της οποίας αντιστοιχεί σε ποσοστό 4% επί του ποσού το οποίο θα προκύψει από το γινόμενο του αριθμού των παιδιών που προσφέρονται (συνολικά) να φιλοξενηθούν επί των αριθμό των ημερών φιλοξενίας και αυτό επί του ποσού του ημερήσιου τροφείου, πλέον ΦΠΑ.**

Επισημαίνεται, ότι ο **χρόνος ισχύος της εγγυητικής επιστολής καλής εκτέλεσης** της προς υπογραφή σύμβασης **πρέπει να είναι αορίστου χρόνου,** δηλαδή θα ισχύει μέχρι επιστροφής της στην Τράπεζα.

Η εγγύηση καλής εκτέλεσης καταπίπτει υπέρ της Aναθέτουσας Aρχής στην περίπτωση παραβίασης, από τον Ανάδοχο, των όρων που ορίζονται στη σύμβαση.

***Οι εγγυήσεις καλής εκτέλεσης επιστρέφονται στο σύνολό τους μετά την οριστική ποιοτική παραλαβή του συνόλου του αντικειμένου της σύμβασης.***

Εάν στο πρωτόκολλο οριστικής και ποιοτικής παραλαβής αναφέρονται παρατηρήσεις ή υπάρχει εκπρόθεσμη παροχή, η επιστροφή των εγγυήσεων καλής εκτέλεσης γίνεται μετά την αντιμετώπιση, κατά τα προβλεπόμενα, των παρατηρήσεων και του εκπρόθεσμου. Αν οι υπηρεσίες είναι διαιρετές και η παράδοση γίνεται τμηματικά, οι εγγυήσεις καλής εκτέλεσης αποδεσμεύονται σταδιακά, κατά το ποσό που αναλογεί στην αξία του τμήματος της υπηρεσίας που παραλήφθηκε οριστικά. Για την σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά την αντιμετώπιση, κατά τα προβλεπόμενα, των παρατηρήσεων και του εκπρόθεσμου.

Οι εγγυήσεις συμμετοχής, καλής εκτέλεσης πρέπει να προβλέπουν ότι σε περίπτωση κατάπτωσής τους το οφειλόμενο ποσό υπόκειται στο εκάστοτε ισχύον τέλος χαρτοσήμου και θα πρέπει να είναι σύμφωνες με τα συνημμένα υποδείγματα του **Παραρτήματος Β**.

##### **Α.4.2 Τρόπος πληρωμής - Δικαιολογητικά πληρωμής - Κρατήσεις**

Τα τιμολόγια με τα ηλεκτρονικά δικαιολογητικά θα υποβάλλονται στο τέλος κάθε κατασκηνωτικής περιόδου στην αρμόδια **Διεύθυνση Γ’ Παροχών** της Γενικής Διεύθυνσης Παροχών και Υγείας.

Η Πληρωμή θα γίνεται στο 100% της αξίας του Τιμολογίου Παροχής Υπηρεσιών **στο τέλος κάθε κατασκηνωτικής περιόδου.**

* Στο τιμολόγιο θα αναγράφονται **ο αριθμός των παιδιών** **ανά εντασσόμενο τομέα/φορέα ανά κατασκηνωτική περίοδο,** **το σύνολο των ημερών φιλοξενίας,** **καθώς και το αντίστοιχο ποσό.**
* Το τιμολόγιο θα συνοδεύεται από :

α) **Ηλεκτρονικές** **Αναλυτικές Ειδικές Καταστάσεις** παιδιών ανά περίοδο και χρονική διάρκεια φιλοξενίας για κάθε παιδί με τα πλήρη στοιχεία τα οποία θα ζητήσει ο υπεύθυνος της κατασκήνωσης από τους γονείς. Οι καταστάσεις αυτές θα υποβάλλονται στο τέλος κάθε κατασκηνωτικής περιόδου.

β) **Ηλεκτρονική υποβολή της Κάρτας Κατασκηνωτών και Ηλεκτρονικές Υπεύθυνες δηλώσεις προσέλευσης και αποχώρησης του γονέα, με την ημερομηνία προσέλευσης και αποχώρησης του παιδιού από την κατασκήνωση και τον συνολικό αριθμό ημερών παραμονής σε αυτή.**

γ) **Ηλεκτρονικό Θεωρημένο έντυπο άδειας εξόδου** για σοβαρούς λόγους σε περίπτωση προσωρινής αποχώρησης του παιδιού και έως δύο (2) ημέρες.

δ) **Ηλεκτρονική Υπεύθυνη δήλωση του Ν.1599/1986** του εκπροσώπου της κατασκήνωσης, ότι οι συνημμένες σ’ αυτήν και αποτελούσες με αυτή ενιαίο σύνολο, καταστάσεις άφιξης και αναχώρησης κατασκηνωτών είναι αληθείς και φέρουν τις αληθείς ημερομηνίες άφιξης και αναχώρησης των κατασκηνωτών, τον αριθμό μητρώου, τα ονοματεπώνυμα και τις υπογραφές των γονέων και κηδεμόνων αντιστοίχως προς το όνομα κάθε κατασκηνωτή και ότι ουδεμία αξίωση έχει για άλλους κατασκηνωτές ή άλλους χρόνους παραμονής στην κατασκήνωσή τους.

Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης.

Ιδίως βαρύνεται με τις ακόλουθες κρατήσεις:

-Κράτηση **0,10%** υπέρ της **Ενιαίας Αρχής Δημοσίων Συμβάσεων** (άρθρο 7 του Ν.4912/2022, ΦΕΚ Α 59/17-03-2022), η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης. Το ποσό της κράτησης παρακρατείται από την Αναθέτουσα Αρχή στο όνομα και για λογαριασμό της Ενιαίας Αρχής Δημοσίων Συμβάσεων (Ε.Α.ΔΗ.ΣΥ.) και κατατίθεται σε ειδικό τραπεζικό λογαριασμό.

-Κράτηση ύψους **0,02%** υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την Αναθέτουσα Αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του Ν. 4412/2016.

**Οι υπέρ τρίτων κρατήσεις** υπόκεινται στο εκάστοτε ισχύον αναλογικό τέλος χαρτοσήμου 3% και
στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση **φόρου εισοδήματος** επί του καθαρού ποσού.

##### **Α.4.3 Διαχειριστικές Επιτροπές**

Οι **Διαχειριστικές Επιτροπές** που θα οριστούν με απόφαση του Διοικητή e-ΕΦΚΑ υποχρεούνται να προβαίνουν σε τακτικούς ελέγχους των κατασκηνώσεων για την διαπίστωση της τήρησης των όρων των συμβάσεων.

Το πόρισμα ελέγχου υποχρεούνται να υποβάλλουν στην Δ/νση Επιθεώρησης της Γ.Γ.Κ.Α..

##### **Α.4.4 Ανωτέρα Βία**

Ο Aνάδοχος που επικαλείται ανωτέρα βία υποχρεούται, μέσα σε είκοσι (20) ημέρες από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει στην Υπηρεσία τα απαραίτητα αποδεικτικά στοιχεία (άρθρο 204 του N. 4412/16).

##### **Α.4.5 Γλώσσα Επικοινωνίας**

Τα έγγραφα επικοινωνίας του Αναδόχου με την Aναθέτουσα Αρχή θα γίνονται στην ελληνική γλώσσα.

##### **Α.4.6 Εχεμύθεια**

Ισχύουν οι διατάξεις του άρθρου 21 του N. 4412/16.

##### **Α.4.7. Συμβατικό πλαίσιο – Εφαρμοστέα νομοθεσία**

Κατά την εκτέλεση της σύμβασης εφαρμόζονται οι διατάξεις του N.4412/2016, οι όροι της παρούσας Πρόσκλησης και συμπληρωματικά ο Αστικός Κώδικας.

##### **Α.4.8 Όροι εκτέλεσης της σύμβασης**

Κατά την εκτέλεση της σύμβασης ο Aνάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο [Παράρτημα X του Προσαρτήματος Α΄](http://www.eaadhsy.gr/n4412/prosarthmaA_index.html#pararthma_A_X).

Η τήρηση των εν λόγω υποχρεώσεων από τον Ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

##### **Α.4.9. Κήρυξη οικονομικού φορέα εκπτώτου**

Ο Aνάδοχος, με την επιφύλαξη της συνδρομής λόγων ανωτέρας βίας, **στους οποίους δεν περιλαμβάνονται οι συνέπειες της πανδημίας του κορωνοϊού COVID 19, διότι δεν συνιστούν απρόβλεπτα περιστατικά στα πλαίσια της παρούσας σύμβασης,** κηρύσσεται έκπτωτος στις περιπτώσεις που αναγράφονται στο άρθρο 203 του N.4412/16 και σύμφωνα με τα καθοριζόμενα του ιδίου άρθρου.

##### **Α.4.10 Λοιποί Όροι – Υποχρεώσεις e-ΕΦΚΑ**

1. Ο e-ΕΦΚΑ δεν έχει την υποχρέωση να καλύψει όλες τις θέσεις που αναφέρονται στην αρχή της Πρόσκλησης για τις έξι (6) κατασκηνωτικές περιόδους. Ο αριθμός αυτός θα καθοριστεί μετά από τις οριστικές δηλώσεις συμμετοχής των δικαιούχων του e-ΕΦΚΑ, σε συσχετισμό με τον προσφερόμενο αριθμό θέσεων, ανά περίοδο και τοποθεσία.
2. Οι **Κατασκηνώσεις υποχρεούνται,** βάσει της Κάρτας Διαμονής του ωφελούμενου, να συμπληρώνουν στην πλατφόρμα του e-ΕΦΚΑ, **εντός 48 ωρών από την ώρα προσέλευσης του ωφελούμενου τέκνου**, την ημερομηνία προσέλευσης στην κατασκήνωση, το ονοματεπώνυμο του παιδιού, το πατρώνυμο, τη διεύθυνση και το τηλέφωνο του γονέα.
3. Η **προσέλευση και αποχώρηση** των παιδιών θα **γίνεται με ευθύνη** και μέριμνα των γονέων τους/δικαιούχων.
4. Σε περίπτωση αποχώρησης από την κατασκήνωση παιδιών, πριν τη λήξη της κατασκηνωτικής περιόδου και **πριν τη συμπλήρωση 10 διανυκτερεύσεων**, ο e-ΕΦΚΑ θα καταβάλλει στη Κατασκήνωση μόνο το αντίστοιχο ποσό, που θα αναλογεί, στις ημέρες παραμονής του εκάστοτε παιδιού.
5. Σε περίπτωση αποχώρησης **μετά την συμπλήρωση 10 διανυκτερεύσεων** ο e-ΕΦΚΑ θα καταβάλλει το σύνολο της αποζημίωσης της κατασκηνωτικής περιόδου.
6. Σε περίπτωση **προσωρινής αποχώρησης** του παιδιού και έως δυο ημέρες θα καταβάλλεται κανονικά η αποζημίωση από τον ο e- ΕΦΚΑ στην κατασκήνωση.
7. Σε περίπτωση **μη προσέλευσης του παιδιού** στην Κατασκηνωτική Επιχείρηση, **μέχρι της 13.00 της επομένης ημέρας της έναρξης κάθε κατασκηνωτικής περιόδου -** χωρίς έγγραφη ενημέρωση του γονέα προς την κατασκηνωτική επιχείρηση για την ημερομηνία και ώρα προσέλευσης, η κατασκηνωτική επιχείρηση οφείλει να ενημερώσει **εγγράφως** την ηλεκτρονική πλατφόρμα του Οργανισμού για επιλογή παιδιών που έχουν τεθεί σε σειρά αναμονής, στις περιπτώσεις που οι αιτήσεις υπερβαίνουν τις προσφερόμενες θέσεις του Οργανισμού.
8. Επισημαίνεται ότι, η ημέρα αποχώρησης καταβάλλεται από τον e-ΕΦΚΑ.
9. Για **ΑΜΕΑ** καταβάλλεται δαπάνη που αντιστοιχεί στο διάστημα παραμονής των παιδιών.

Ο e-ΕΦΚΑ καθιστά σαφές ότι θα επιβάλλονται όλες οι από το νόμο προβλεπόμενες, κυρώσεις στις περιπτώσεις που είτε αποδεικνύεται ότι τα αναγραφόμενα στοιχεία είναι ψευδή είτε βρεθούν στις Κατασκηνώσεις υπογεγραμμένες δηλώσεις από το γονέα με κενές ημερομηνίες.

**Υπέρβαση της ημερήσιας κατασκηνωτικής δαπάνης ρητώς απαγορεύεται.**

**Η ζήτηση από γονέα ή κηδεμόνα κατασκηνωτή πρόσθετης αμοιβής αποτελεί σπουδαίο λόγο καταγγελίας της σύμβασης επιφυλασσόμενης και κάθε άλλης αξιώσεως του e-ΕΦΚΑ για αποζημίωση.**

**Το κατασκηνωτικό πρόγραμμα θερινής περιόδου έτους 2023, ανακαλείται ή και διακόπτεται χωρίς προειδοποίηση αζημίως και ελεύθερα, σε περίπτωση που δεν επιτραπεί ή ανασταλεί ή ανακληθεί η λειτουργία των κατασκηνώσεων κατά την τρέχουσα θερινή περίοδο λόγω πανδημίας του κορωνοϊού COVID-19, σε περίπτωση άρσης των μέτρων, οι δικαιούχοι και οι πάροχοι υποχρεούνται να τηρήσουν απαρέγκλιτα τους όρους των δημόσιων αρχών για την προστασία της υγείας των κατασκηνωτών.**

##### **Α.4.11 ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

Η Aναθέτουσα Aρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στην παρούσα. **(Παράρτημα Ε’).**

### ΜΕΡΟΣ Β’: ΤΕΧΝΙΚΑ ΧΑΡΑΚΤΗΡΙΣΤΙΚΑ – ΠΡΟΫΠΟΘΕΣΕΙΣ ΣΥΜΜΕΤΟΧΗΣ

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΗΝ ΠΑΡΟΥΣΑ ΠΡΟΣΚΛΗΣΗ**

**Οι Κατασκηνωτικές επιχειρήσεις, που θα υποβάλουν προσφορά πρέπει να λειτουργούν νόμιμα.**

Προς απόδειξη κατατίθεται **Άδεια Ίδρυσης** (με όλες τις τυχόν τροποποιήσεις) και **Άδεια Λειτουργίας,** του αρμόδιου Νομάρχη του τρέχοντος έτους. Σε περίπτωση που η άδεια λειτουργίας για το τρέχον έτος δεν έχει ακόμα εκδοθεί, **απαιτείται η υποβολή Υπεύθυνης Δήλωσης** του άρθρου 8 του Ν.1599/1986 (ΦΕΚ 75 Α’) του νομίμου εκπροσώπου της κατασκήνωσης, στην οποία θα δηλώνει ότι έχουν τηρηθεί οι προϋποθέσεις της σχετικής Κ.Υ.Α. (Αριθ. Δ22/οικ.37641/1450 - **ΦΕΚ Β’ 2712/30.08.2016** Απόφασης της Υφυπουργού Οικονομίας Ανάπτυξης και Τουρισμού και της Αναπληρώτριας Υπουργού Εργασίας, Κοινωνικής Ασφάλισης και Κοινωνικής Αλληλεγγύης όπως ισχύει) και ότι θα προσκομισθεί η απαραίτητη **άδεια λειτουργίας του έτους 2023** κατά την ημερομηνία υπογραφής της σύμβασης.

**Επισημαίνεται ότι, χωρίς την προσκόμιση της εν λόγω άδειας λειτουργίας, δεν θα υπογράφεται η σχετική σύμβαση και κατ’ επέκταση δεν θα αποσταλούν παιδιά για φιλοξενία στις κατασκηνώσεις που δεν έχουν εξασφαλίσει την άδεια λειτουργίας πριν την έναρξη των εργασιών τους.**

**ΥΠΟΧΡΕΩΣΕΙΣ ΑΝΑΔΟΧΟΥ**

**α**) Ο Ανάδοχος ασφαλίζει υποχρεωτικά τα παιδιά από την προσέλευσή τους και μέχρι την αποχώρησή τους για κινδύνους ατυχήματος, με πλήρη Ιατρική και Νοσοκομειακή κάλυψη, **καταθέτοντας υποχρεωτικά ασφαλιστήριο συμβόλαιο, με όλες τις ανωτέρω καλύψεις (κατά την υπογραφή της σύμβασης).**

**β)** Για κάθε ατύχημα που ήθελε συμβεί κατά τη διάρκεια της κατασκηνωτικής περιόδου στα παιδιά, ο Ανάδοχος φέρει την πλήρη και αποκλειστική αστική και ποινική ευθύνη.

Ομοίως, ο Ανάδοχος υποχρεούται όπως, σε περίπτωση σοβαρής ασθένειας κατασκηνωτή - παιδιού ή δυστυχήματος, να ειδοποιήσει, αμέσως, τηλεφωνικά ή με κάθε άλλο πρόσφορο μέσο τους γονείς του ασθενούς κατασκηνωτή και τον Αρμόδιο Υπάλληλο ή τον Προϊστάμενο της Δ/νσης Β’ Παροχών του
e-ΕΦΚΑ και σε περίπτωση κατεπείγουσας ανάγκης να εισαγάγει τον κατασκηνωτή σε οποιαδήποτε κλινική ή Νοσοκομείο.

**γ)** Σε περίπτωση απασχόλησης αλλοδαπών θα πρέπει να έχουν τηρηθεί οι νόμιμες διαδικασίες (άδεια εργασίας, ασφάλιση κ.τ.λ.).

**δ)** Το σύνολο του προσωπικού θα πρέπει να ελέγχεται για το ανεπίληπτο ήθος του.

**ε)** Για τη φιλοξενία παιδιών ηλικίας 13 έως 16 ετών και των δύο φύλων στις ίδιες κατασκηνωτικές περιόδους, οι κατασκηνώσεις πρέπει να λειτουργούν σε χωριστές κοινότητες με χωριστούς κοιτώνες.

**στ)** Οι Κατασκηνώσεις υποχρεούνται, όπως δέχονται τους κατασκηνωτές βάσει εγγράφου σημειώματος – **ΚΑΡΤΑ ΚΑΤΑΣΚΗΝΩΤΗ** - (Καταστάσεων) του e-ΕΦΚΑ, πάνω στο οποίο θα αναγράφονται, κατά περίοδο και τοποθεσία, το ονοματεπώνυμο του παιδιού, το πατρώνυμο, η διεύθυνση και το τηλέφωνο του.

**ζ)** Με το πέρας της κατασκηνωτικής περιόδου, οι **Κατασκηνώσεις υποχρεούνται** να καταχωρούν ηλεκτρονικά στον e-ΕΦΚΑ καταστάσεις με τα ονόματα και τα λοιπά στοιχεία των παιδιών, που, τελικά, φιλοξενήθηκαν στις κατασκηνώσεις, κατά περίοδο και τοποθεσία καθώς και τις ημέρες παραμονής.

**Όλες οι ανωτέρω προϋποθέσεις πλην της (α) θα αποδεικνύονται με Υπεύθυνη Δήλωση του νόμιμου εκπρόσωπου της Κατασκήνωσης, στην οποία θα δηλώνει επιπρόσθετα ότι, το κατά το χρόνο υπογραφής της σύμβασης, υποχρεούται να προσκομίσει:**

**ΕΠΙΠΛΕΟΝ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ:**

* **ΥΠΕΥΘΥΝΗ ΔΗΛΩΣΗ** του άρθρου 8 του Ν.1599/1986 ότι **αποδέχονται το ημερήσιο τροφείο,** το οποίο καθορίσθηκε σύμφωνα με την υπ’ αριθ. **Φ.43000/46950/08-05-23 (ΦΕΚ Β’ 3048)** Κοινή Υπουργική Απόφαση για το **έτος 2023.**
* **ΥΠΕΥΘΥΝΗ ΔΗΛΩΣΗ** του άρθρου 8 του Ν.1599/1986 ότι **έλαβαν γνώση των όρων της παρούσας πρόσκλησης εκδήλωσης ενδιαφέροντος**, αποδέχονται αυτούς πλήρως και ανεπιφύλακτα, καθώς και τους όρους της σύμβασης που θα υπογραφεί, οι κυριότεροι εκ των οποίων αναγράφονται στην παρούσα Πρόσκληση.

**ΠΡΟΣΦΟΡΕΣ**

**Οι προσφορές, θα υποβληθούν σύμφωνα με το Υπόδειγμα Υποβολής Προσφοράς (Παράρτημα Α’)** και θα πρέπει **να αναφέρουν το χρονικό διάστημα** **(κατ’ ανώτατο όριο 15 ημερών)** **για κάθε κατασκηνωτική περίοδο (Α’, Β’, Γ’, Δ’, Ε’ κατασκηνωτικές περίοδοι) και (κατ’ ανώτατο όριο 10 ημερών) για την κατασκηνωτική περίοδο ΣΤ΄ για παιδιά ΑμεΑ**, καθώς και **τον ανώτατο αριθμό των παιδιών** των εργαζομένων / ασφαλισμένων / συνταξιούχων του e-ΕΦΚΑ, που έχουν τη δυνατότητα να φιλοξενήσουν οι προσφέροντες **για κάθε μία από τις κατασκηνωτικές περιόδους, αναλυτικά** και για κάθε ξεχωριστή εγκατάσταση, που τυχόν διαθέτουν πανελλήνια.

**Διευκρινίζουμε ότι υπάρχει δυνατότητα να αναπροσαρμοστεί ο αριθμός των προσφερόμενων θέσεων και μετά την υποβολή των προσφορών των κατασκηνώσεων και κατά την διάρκεια των αιτήσεων, με αντίστοιχη έκδοση από την κατασκήνωση συμπληρωματικής εγγυητικής συμμετοχής ή και καλής εκτέλεσης.**

Οι οικονομικοί φορείς με την **τεχνική τους προσφορά** θα πρέπει:

**α) να επισυνάπτουν prospectus**

**β) να επισυνάπτουν το εβδομαδιαίο πρόγραμμα διαιτολογίου**

Η Κατασκήνωση πρέπει να προσφέρει στους κατασκηνωτές **πέντε (5) γεύματα ημερησίως**, ήτοι πρωινό, πρόγευμα, γεύμα, πρόδειπνο και δείπνο από υλικά πρώτης ποιότητας και περιεκτικότητας τουλάχιστον 3.000 θερμίδων ημερησίως.

**γ) να επισυνάπτουν τα εβδομαδιαία παιδαγωγικά-εκπαιδευτικά προγράμματα, εφόσον επιτραπεί η λειτουργία των κατασκηνώσεων κατά την τρέχουσα θερινή περίοδο λόγω πανδημίας του κορονοϊού COVID-19 και η λειτουργία ομαδικών εκπαιδευτικών προγραμμάτων, σε περίπτωση άρσης των μέτρων, οι δικαιούχοι και οι πάροχοι υποχρεούνται να τηρήσουν απαρέγκλιτα τους όρους των δημόσιων αρχών για την προστασία της υγείας των κατασκηνωτών.**

Υποχρεούνται να παρέχουν την απαιτούμενη ψυχαγωγία με παιδαγωγικά και εκπαιδευτικά προγράμματα στους κατασκηνωτές, με την προβολή κατάλληλων ταινιών ή κουκλοθέατρου ή θεάτρου σκιών κ.λ.π. **τουλάχιστον τρεις (3) φορές την εβδομάδα** (άρθρο 5, παρ.7 του ΦΕΚ 2712/τ.Β’/30-08-2016).

|  |
| --- |
| ΠΑΡΑΡΤΗΜΑ Α’: ΥΠΟΔΕΙΓΜΑ ΥΠΟΒΟΛΗΣ ΠΡΟΣΦΟΡΑΣ |

**ΑΡΙΘΜΟΣ ΠΡΟΣΦΕΡΟΜΕΝΩΝ ΘΕΣΕΩΝ ΑΝΑ ΚΑΤΑΣΚΗΝΩΤΙΚΗ ΠΕΡΙΟΔΟ**

|  |  |  |  |  |  |
| --- | --- | --- | --- | --- | --- |
| **Α΄****ΚΑΤΑΣΚΗΝΩΤΙΚΗ ΠΕΡΙΟΔΟ****15 ΗΜΕΡΩΝ** | **Β΄****ΚΑΤΑΣΚΗΝΩΤΙΚΗ****ΠΕΡΙΟΔΟ****15 ΗΜΕΡΩΝ** | **Γ΄****ΚΑΤΑΣΚΗΝΩΤΙΚΗ ΠΕΡΙΟΔΟ****15 ΗΜΕΡΩΝ** | **Δ΄****ΚΑΤΑΣΚΗΝΩΤΙΚΗ ΠΕΡΙΟΔΟ****15 ΗΜΕΡΩΝ** | **Ε΄****ΚΑΤΑΣΚΗΝΩΤΙΚΗ ΠΕΡΙΟΔΟ****15 ΗΜΕΡΩΝ** | **ΣΤ΄****ΚΑΤΑΣΚΗΝΩΤΙΚΗ ΠΕΡΙΟΔΟ****10 ΗΜΕΡΩΝ****(ΑΜΕΑ)** |
| ΑΠΟ : \_\_\_\_\_\_\_\_\_ ΕΩΣ : \_\_\_\_\_\_\_\_\_ | ΑΠΟ : \_\_\_\_\_\_\_\_\_ ΕΩΣ : \_\_\_\_\_\_\_\_\_ | ΑΠΟ : \_\_\_\_\_\_\_\_\_ ΕΩΣ : \_\_\_\_\_\_\_\_\_ | ΑΠΟ : \_\_\_\_\_\_\_\_\_ ΕΩΣ : \_\_\_\_\_\_\_\_\_ | ΑΠΟ : \_\_\_\_\_\_\_\_\_ ΕΩΣ : \_\_\_\_\_\_\_\_\_ | ΑΠΟ : \_\_\_\_\_\_\_\_\_ ΕΩΣ : \_\_\_\_\_\_\_\_\_ |
| ΘΕΣΕΙΣ : \_\_\_\_\_\_\_ | ΘΕΣΕΙΣ : \_\_\_\_\_\_\_ | ΘΕΣΕΙΣ : \_\_\_\_\_\_\_ | ΘΕΣΕΙΣ : \_\_\_\_\_\_\_ | ΘΕΣΕΙΣ : \_\_\_\_\_\_\_ | ΘΕΣΕΙΣ : \_\_\_\_\_\_\_ |

**Η προσφορά ισχύει και δεσμεύει τον προσφέροντα για τρεις (3) μήνες από την επόμενη της καταληκτικής ημερομηνίας υποβολής της προσφοράς, ήτοι έως 27/08/2023.**

Ο ΝΟΜΙΜΟΣ ΕΚΠΡΟΣΩΠΟΣ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ΟΝΟΜ/ΝΥΜΟ, ΣΦΡΑΓΙΔΑ & ΥΠΟΓΡΑΦΗ)

|  |
| --- |
| ΠΑΡΑΡΤΗΜΑ Β’: ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ |

##

## Β.1 ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ

ΕΚΔΟΤΗΣ.......................................................................

Ημερομηνία έκδοσης...........................

**Προς τον** **Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ)**

Δ/ΝΣΗ ΠΡΟΜΗΘΕΙΩΝ

ΤΜ.ΔΙΑΧΕΙΡΙΣΗΣ ΔΙΑΓΩΝΙΣΜΩΝ & ΥΛΟΠΟΙΗΣΗΣ

ΣΥΜΒΑΣΕΩΝ ΠΑΡΟΧΗΣ ΥΠΗΡΕΣΙΩΝ

ΑΚΑΔΗΜΙΑΣ 22, Τ.Κ 106 71- ΑΘΗΝΑ

**Εγγυητική επιστολή μας υπ’ αρ................ για ευρώ.......................**

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως[[5]](#footnote-5), υπέρ

{Σε περίπτωση μεμονωμένης εταιρίας: της Εταιρίας ……….. οδός …………. αριθμός … ΤΚ ……….., ΑΦΜ …..}

{ή σε περίπτωση Ένωσης ή Κοινοπραξίας: των Εταιριών

α)…….….... οδός............................. αριθμός.................ΤΚ……………… ΑΦΜ …….

β)……….…. οδός............................. αριθμός.................ΤΚ……………… ΑΦΜ ……

γ)………….. οδός............................. αριθμός.................ΤΚ……………… ΑΦΜ ……

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,}

και μέχρι του ποσού των ευρώ........................., για τη συμμετοχή στο διενεργούμενο διαγωνισμό (συμπληρώνετε την καταληκτική ημερομηνία υποβολής προσφορών)….…………. με αντικείμενο (συμπληρώνετε τον τίτλο του έργου) ……………….. συνολικής αξίας (συμπληρώνετε τον προϋπολογισμό με διευκρίνιση εάν περιλαμβάνει ή όχι τον Φ.Π.Α.) ..................................., σύμφωνα με τη με αριθμό................... πρόσκληση εκδήλωσης ενδιαφέροντος σας.

Η παρούσα εγγύηση καλύπτει καθ’ όλο το χρόνο ισχύος της μόνο τις από τη συμμετοχή στον ανωτέρω διαγωνισμό απορρέουσες υποχρεώσεις

{Σε περίπτωση μεμονωμένης εταιρίας: της εν λόγω Εταιρίας.}

{ή σε περίπτωση Ένωσης ή Κοινοπραξίας: των Εταιριών της Ένωσης ή Κοινοπραξίας ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την **26/09/2023.**

Αποδεχόμαστε να παρατείνουμε την ισχύ της εγγύησης, ύστερα από έγγραφη δήλωσή σας, με την προϋπόθεση ότι το σχετικό αίτημα σας θα μας υποβληθεί πριν από την ημερομηνία λήξης της.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Βεβαιούμε ότι όλες οι ισχύουσες Εγγυητικές Επιστολές της Τράπεζάς μας, οι οποίες έχουν χορηγηθεί στο Δημόσιο, στα Ν.Π.Δ.Δ. και στα Ν.Π.Ι.Δ., συμπεριλαμβανομένης και της παρούσης, δεν ξεπερνάνε το όριο το οποίο έχει καθοριστεί βάσει νόμου για την Τράπεζά μας.

(Εξουσιοδοτημένη υπογραφή)

## Β.2 ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ ΤΗΣ ΣΥΜΒΑΣΗΣ

ΕΚΔΟΤΗΣ.......................................................................

Ημερομηνία έκδοσης...........................

**Προς τον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ)**

Δ/ΝΣΗ ΠΡΟΜΗΘΕΙΩΝ

ΤΜ.ΔΙΑΧΕΙΡΙΣΗΣ ΔΙΑΓΩΝΙΣΜΩΝ & ΥΛΟΠΟΙΗΣΗΣ

ΣΥΜΒΑΣΕΩΝ ΠΑΡΟΧΗΣ ΥΠΗΡΕΣΙΩΝ

ΑΚΑΔΗΜΙΑΣ 22, Τ.Κ 106 71- ΑΘΗΝΑ

Εγγυητική επιστολή μας υπ’ αρ................. για ευρώ.......................

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως[[6]](#footnote-6), υπέρ

{Σε περίπτωση μεμονωμένης εταιρίας : της Εταιρίας …………… Οδός …………. Αριθμός ……. Τ.Κ. ……… ΑΦΜ ……..}

{ή σε περίπτωση Ένωσης ή Κοινοπραξίας : των Εταιριών

α) ……………… οδός ……………… αριθμός ………………. Τ.Κ. ………….. ΑΦΜ …

β) ……………… οδός ……………… αριθμός ………………. Τ.Κ. ………….. ΑΦΜ …

γ) ……………… οδός ……………… αριθμός ………………. Τ.Κ. ………….. ΑΦΜ …

μελών της Ένωσης ή Κοινοπραξίας, ατομικά για κάθε μία από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας},

και μέχρι του ποσού των ευρώ........................., για την καλή εκτέλεση της σύμβασης με αριθμό................... που αφορά στο διαγωνισμό της (συμπληρώνετε την καταληκτική ημερομηνία υποβολής προσφορών) …………. με αντικείμενο (συμπληρώνετε τον τίτλο του έργου) …….………..…… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ………........, σύμφωνα με τη με αριθμό................... πρόσκληση εκδήλωσης ενδιαφέροντος σας.

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Βεβαιούμε ότι όλες οι ισχύουσες Εγγυητικές Επιστολές της Τράπεζάς μας, οι οποίες έχουν χορηγηθεί στο Δημόσιο, στα Ν.Π.Δ.Δ. και στα Ν.Π.Ι.Δ., συμπεριλαμβανομένης και της παρούσης, δεν ξεπερνάνε το όριο το οποίο έχει καθοριστεί βάσει νόμου για την Τράπεζά μας.

(Εξουσιοδοτημένη υπογραφή)

|  |
| --- |
| ΠΑΡΑΡΤΗΜΑ Γ’ σχεδιο συμβασησ |

**ΓΕΝΙΚΗ Δ/ΝΣΗ ΔΙΟΙΚΗΤΙΚΗΣ ΥΠΟΣΤΗΡΙΞΗΣ**

**ΤΕΧΝΙΚΩΝ ΥΠΗΡΕΣΙΩΝ & ΣΤΕΓΑΣΗΣ**

**ΔΙΕΥΘΥΝΣΗ ΠΡΟΜΗΘΕΙΩΝ**

**ΤΜΗΜΑ ΔΙΑΧΕΙΡΙΣΗΣ ΔΙΑΓΩΝΙΣΜΩΝ**

**& ΥΛΟΠΟΙΗΣΗΣ ΣΥΜΒΑΣΕΩΝ**

**ΠΑΡΟΧΗΣ ΥΠΗΡΕΣΙΩΝ**

|  |  |
| --- | --- |
|  |  |
|  | **ΚΑΤΑΧΩΡΙΣΤΕΟ ΣΤΟ ΚΗΜΔΗΣ** |

**ΑΔΑΜ : 23SYMV0\_\_\_\_\_\_\_\_\_\_\_\_\_\_\_**

**ΑΡΙΘΜΟΣ ΦΑΚΕΛΟΥ ΣΥΜΒΑΣΗΣ :** **ΦΠΥ 35/……/23**

**ΣΥΜΒΑΣΗ ΠΑΡΟΧΗΣ ΥΠΗΡΕΣΙΩΝ**

**«Με ιδιώτες που διαθέτουν κατασκηνωτικές εγκαταστάσεις**

**σε πανελλήνια κλίμακα για τον παραθερισμό ανήλικων παιδιών εργαζομένων/ασφαλισμένων/συνταξιούχων**

**κατά περίπτωση του e-ΕΦΚΑ, για τη θερινή περίοδο έτους 2023»**

**ΣΥΜΒΑΛΛΟΜΕΝΟΙ**

1. **«ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ ΚΟΙΝΩΝΙΚΗΣ ΑΣΦΑΛΙΣΗΣ» - «e-ΕΦΚΑ».**

**2) «\_\_\_\_\_\_\_\_\_\_\_\_\_\_\_\_\_\_»**

**ΠΙΝΑΚΑΣ ΠΕΡΙΕΧΟΜΕΝΩΝ**

[ΑΡΘΡΟ 1 : ΑΝΤΙΚΕΙΜΕΝΟ ΚΑΙ ΔΙΑΡΚΕΙΑ της ΣΥΜΒΑΣΗΣ 42](#_Toc101355101)

[ΑΡΘΡΟ 2: ΧΡΗΜΑΤΟΔΟΤΗΣΗ ΣΥΜΒΑΣΗΣ 42](#_Toc101355101)

[ΑΡΘΡΟ 3: ΥΠΟΧΡΕΩΣΕΙΣ ΑΝΑΔΟΧΟΥ 42](#_Toc101355102)

[ΑΡΘΡΟ 4 : ΛΟΙΠΟΙ ΟΡΟΙ – ΥΠΟΧΡΕΩΣΕΙΣ e-ΕΦΚΑ 43](#_Toc101355103)

[ΑΡΘΡΟ 5 : ΔΙΑΧΕΙΡΙΣΤΙΚΕΣ ΕΠΙΤΡΟΠΕΣ 44](#_Toc101355104)

[ΑΡΘΡΟ 6 : ΑΜΟΙΒΗ - ΤΡΟΠΟΣ ΠΛΗΡΩΜΗΣ - ΚΡΑΤΗΣΕΙΣ 44](#_Toc101355105)

[ΑΡΘΡΟ 7 : ΑΝΑΠΡΟΣΑΡΜΟΓΗ ΤΙΜΗΣ 45](#_Toc101355106)

[ΑΡΘΡΟ 8 : ΧΡΟΝΟΣ ΚΑΙ ΤΡΟΠΟΣ ΠΑΡΟΧΗΣ ΥΠΗΡΕΣΙΩΝ 45](#_Toc101355107)

[ΑΡΘΡΟ 9 : ΑΠΟΡΡΙΨΗ ΥΠΗΡΕΣΙΩΝ-ΠΑΡΑΔΟΤΕΩΝ –ΑΝΤΙΚΑΤΑΣΤΑΣΗ 46](#_Toc101355108)

[ΑΡΘΡΟ 10 : ΚΗΡΥΞΗ ΟΙΚΟΝΟΜΙΚΟΥ ΦΟΡΕΑ ΕΚΠΤΩΤΟΥ – ΚΥΡΩΣΕΙΣ 46](#_Toc101355109)

[ΑΡΘΡΟ 11 : ΥΠΕΡΓΟΛΑΒΙΑ 46](#_Toc101355110)

[ΑΡΘΡΟ 12 : ΤΡΟΠΟΠΟΙΗΣΗ ΣΥΜΒΑΣΗΣ ΚΑΤΑ ΤΗ ΔΙΑΡΚΕΙΑ ΤΗΣ 47](#_Toc101355111)

[ΑΡΘΡΟ 13 : ΑΝΩΤΕΡΑ ΒΙΑ 47](#_Toc101355112)

[ΑΡΘΡΟ 14 : ΟΛΟΚΛΗΡΩΣΗ ΣΥΜΒΑΤΙΚΟΥ ΑΝΤΙΚΕΙΜΕΝΟΥ 47](#_Toc101355113)

[ΑΡΘΡΟ 15 : ΔΙΚΑΙΩΜΑ ΜΟΝΟΜΕΡΟΥΣ ΛΥΣΗΣ ΤΗΣ ΣΥΜΒΑΣΗΣ 47](#_Toc101355114)

[ΑΡΘΡΟ 16 : ΕΦΑΡΜΟΣΤΕΟ ΔΙΚΑΙΟ – ΕΠΙΛΥΣΗ ΔΙΑΦΟΡΩΝ 48](#_Toc101355115)

[ΑΡΘΡΟ 17 : ΣΥΜΜΟΡΦΩΣΗ ΜΕ ΤΟΝ ΚΑΝΟΝΙΣΜΟ ΕΕ/2016/679 & ΤΟ Ν.4624/2019(Α’137) 48](#_Toc101355116)

[ΑΡΘΡΟ 18 : ΕΚΧΩΡΗΣΕΙΣ-ΜΕΤΑΒΙΒΑΣΕΙΣ 50](#_Toc101355117)

[ΑΡΘΡΟ 19 : ΛΟΙΠΟΙ ΟΡΟΙ 50](#_Toc101355118)

Στην Αθήνα, σήμερα την **\_\_\_\_\_η**, του μηνός **\_\_\_\_\_\_\_\_\_\_\_,** έτους **2023**, ημέρα **\_\_\_\_\_\_\_\_\_\_\_\_**, στα γραφεία της Διοίκησης του e-ΕΦΚΑ, μεταξύ των κάτωθι συμβαλλομένων,

**αφενός μεν,**

α) Του Ν.Π.Δ.Δ. με την επωνυμία **«Ηλεκτρονικός Εθνικός Φορέας Κοινωνικής Ασφάλισης» -**

**e-ΕΦΚΑ»**, που εδρεύει στην Αθήνα (οδός Ακαδημίας 22, Τ.Κ. 106 71, ΑΦΜ: 997072577 ΔΟΥ: Δ΄ Αθηνών), νομίμως εκπροσωπούμενου από τον κο Δουφεξή Παναγιώτη του Αθανασίου, σύμφωνα με την υπ’ αριθ. 73707/02-08-2022 (ΦΕΚ 683/4-8-2022 τ. Υ.Ο.Δ.Δ) Απόφαση του Υπουργού Εργασίας και Κοινωνικών Υποθέσεων «Διορισμός Διοικητή και Προέδρου του Διοικητικού Συμβουλίου στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ)»,εφεξής αποκαλούμενο στην παρούσα Σύμβαση η «**Αναθέτουσα Αρχή**», χάριν της οποίας καταρτίζεται η παρούσα σύμβαση,

**αφ’ ετέρου δε,**

β) της εταιρείας με την επωνυμία «**\_\_\_\_\_\_\_\_\_\_\_\_\_»** και το διακριτικό τίτλο **«\_\_\_\_\_\_\_\_\_\_\_\_\_\_»,** που εδρεύει στο Δήμο \_\_\_\_\_\_\_\_ στην οδό \_\_\_\_\_\_\_\_\_\_, Τ.Κ. \_\_\_\_\_, ΑΦΜ: \_\_\_\_\_\_\_\_, ΔΟΥ: \_\_\_\_\_\_\_\_, Τηλ. \_\_\_\_\_\_\_\_, email: **\_\_@\_****\_\_**, η οποία εκπροσωπείται νόμιμα από τον/την **\_\_\_\_\_\_\_\_\_\_** του \_\_\_\_\_\_\_\_ σύμφωνα με το υπ’ αρ. πρωτ. \_\_\_\_\_\_\_\_\_\_\_\_\_\_\_\_ Πιστοποιητικό Ισχύουσας Εκπροσώπησης του \_\_\_\_\_\_\_\_, καλούμενη εφεξής **«Ανάδοχος».**

**Έχοντας υπόψη:**

1. Την υπ΄ αριθμ ..... πρόσκληση (ΑΔΑΜ…) και τα λοιπά έγγραφα της σύμβασης που συνέταξε η Αναθέτουσα Αρχή για την ανωτέρω εν θέματι σύμβαση παροχής υπηρεσιών.
2. Την υπ΄ αριθμ … Απόφαση της Αναθέτουσας Αρχής με την οποία κατακυρώθηκε το αποτέλεσμα της διαδικασίας (ΑΔΑΜ…), στο πλαίσιο της ανωτέρω Πρόσκλησης, στον Ανάδοχο και την αριθμ. πρωτ. …………… ειδική πρόσκληση της Αναθέτουσας Αρχής προς τον Ανάδοχο για την υπογραφή του παρόντος, η οποία κοινοποιήθηκε σε αυτόν την…...
3. Την από ……Υπεύθυνη Δήλωση του Aναδόχου περί μη οψιγενών μεταβολών, κατά την έννοια της περ. (2) της παρ. 3 του άρθρου 100 του N. 4412/2016.
4. Την από ……Υπεύθυνη Δήλωση του Aναδόχου σύμφωνα με την κοινή απόφαση των Υπουργών Ανάπτυξης και Επικρατείας 20977/23-8-2007 (Β’ 1673) «Δικαιολογητικά για την τήρηση των μητρώων του N. 3310/2005 όπως τροποποιήθηκε με το N. 3414/2005» (κατά περίπτωση και μόνο για Α.Ε.).
5. Ότι αναπόσπαστο τμήμα της παρούσας αποτελούν, σύμφωνα με το άρθρο 2 παρ.1 περιπτ. 42 του N.4412/2016:
* η υπ’ αριθ. ............ Πρόσκληση, με τα Παραρτήματα της.
* Η υπ’ αριθ. …… Συστημική Προσφορά του Αναδόχου, μέσω ΕΣΗΔΗΣ.
1. Ότι ο Aνάδοχος κατέθεσε την υπ’ αριθ. .............. εγγυητική επιστολή της τράπεζας/ πιστωτικού ιδρύματος /χρηματοδοτικού ιδρύματος /ασφαλιστικής επιχείρησης/ ..............., ποσού ........................ ευρώ, το ύψος της οποίας αντιστοιχεί σε ποσοστό 4% της συνολικής συμβατικής αξίας, χωρίς τον Φ.Π.Α. (άρθρο 72 παρ. 4 του Ν. 4412/2016 ) **για την καλή εκτέλεση των όρων του παρόντος συμφωνητικού.** Η εγγυητική επιστολή καλής εκτέλεσης επιστρέφεται στο σύνολό της μετά την οριστική ποσοτική και ποιοτική παραλαβή του συνόλου του αντικειμένου της σύμβασης και καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.

**Συμφώνησαν και έκαναν αμοιβαία αποδεκτά τα ακόλουθα:**

**ΑΡΘΡΟ 1: ΑΝΤΙΚΕΙΜΕΝΟ ΚΑΙ ΔΙΑΡΚΕΙΑ ΤΗΣ ΣΥΜΒΑΣΗΣ**

[ΘΑ ΑΝΑΦΕΡΘΕΙ Ο ΑΡΙΘΜΟΣ ΤΩΝ ΠΑΙΔΙΩΝ ΑΝΑ ΚΑΤΑΣΚΗΝΩΤΙΚΗ ΠΕΡΙΟΔΟ, ΣΥΜΦΩΝΑ ΜΕ ΤΗΝ ΠΡΟΣΦΟΡΑ]

# ΑΡΘΡΟ 2: ΧΡΗΜΑΤΟΔΟΤΗΣΗ ΣΥΜΒΑΣΗΣ

Φορέας χρηματοδότησης της παρούσας σύμβασης είναι o τακτικός προϋπολογισμός του e-ΕΦΚΑ.

Η δαπάνη για την εν λόγω σύμβαση βαρύνει τον **Κ.Α.Ε. 00.10.0689 «Λοιπές παροχές ασθενείας σε χρήμα»** με σχετική πίστωση του τακτικού προϋπολογισμού του e-ΕΦΚΑ για το **οικονομικό έτος 2023.**

Για την παρούσα διαδικασία έχει εκδοθεί η με αρ. πρωτ. **Μ853/12-04-2023** (ΑΔΑ: ΨΑΘΒ46ΜΑΠΣ-ΡΤ4, ΑΔΑΜ:23REQ012618767) και η με αρ.πρωτ.**Μ894/05-05-2023** (ΑΔΑ:ΨΣ2Ι46ΜΑΠΣ-527, ΑΔΑΜ:23REQ012618767) **Αποφάσεις Ανάληψης Υποχρέωσης** για την έγκριση δέσμευσης πίστωσης ποσού #**15.440.000,00**#€ και #**2.990.000,00**#€ συμπεριλαμβανομένου Φ.Π.Α. (Συντελεστής ΦΠΑ: 13% & 24%) αντίστοιχα, για το οικονομικό έτος 2023 και έλαβαν α/α 12369/2023 και 14374/2023 καταχώρησης στο μητρώο Δεσμεύσεων/Βιβλίο Εγκρίσεων & Εντολών Πληρωμής του Φορέα αντίστοιχα.

**ΑΡΘΡΟ 3: ΥΠΟΧΡΕΩΣΕΙΣ ΑΝΑΔΟΧΟΥ**

Ο Ανάδοχος εγγυάται και δεσμεύεται ανέκκλητα στην Αναθέτουσα Αρχή:

**3.1.** ότι τηρεί και θα εξακολουθήσει να τηρεί κατά την εκτέλεση της παρούσας σύμβασης τις υποχρεώσεις του, που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α’ (και του Ν. 4412/2016). Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της παρούσας σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

**3.2.** ότι θα ενεργεί σύμφωνα με το Νόμο και με την παρούσα, ότι θα λαμβάνει τα κατάλληλα μέτρα για να διασφαλίσει την ομαλή και προσήκουσα εκτέλεση της παρούσας, σύμφωνα με την Πρόσκληση και τα λοιπά Έγγραφα της Σύμβασης και ότι δεν θα ενεργήσει αθέμιτα, παράνομα ή καταχρηστικά, καθ’ όλη τη διάρκεια της εκτέλεσης της παρούσας, **σύμφωνα με τη ρήτρα ακεραιότητας,** που επισυνάπτεται στην παρούσα και αποτελεί αναπόσπαστο τμήμα της.

**3.3.** ότι δεν δημιουργείται καμιά έννομη σχέση μεταξύ της Αναθέτουσας Αρχής και του προσωπικού του Αναδόχου ή των υπεργολάβων του που απασχολούνται στο Έργο ούτε και μεταξύ του Αναδόχου ή των υπεργολάβων του και του προσωπικού της Αναθέτουσας Αρχής.

Ο Ανάδοχος υποχρεούται να ασφαλίσει και να διατηρεί ασφαλισμένο το προσωπικό του στους αρμόδιους ασφαλιστικούς οργανισμούς και να μεριμνά όπως οι υπεργολάβοι και λοιποί συνεργάτες του να πράξουν το ίδιο.

Τα δύο μέρη λαμβάνουν κατά το μέρος που τους αναλογεί σύμφωνα με την κείμενη νομοθεσία, όλα τα ενδεδειγμένα μέτρα για την προστασία και ασφάλεια του προσωπικού του Αναδόχου και των υπεργολάβων του.

**3.4. Ειδικότερα:**

**α**) Ο Ανάδοχος ασφαλίζει υποχρεωτικά τα παιδιά από την προσέλευσή τους και μέχρι την αποχώρησή τους για κινδύνους ατυχήματος, με πλήρη Ιατρική και Νοσοκομειακή κάλυψη. **Ο Ανάδοχος** **κατέθεσε το υπ’ αριθ. ……….. ασφαλιστήριο συμβόλαιο, πριν / κατά την υπογραφή της παρούσας.**

**β)** Για κάθε ατύχημα που ήθελε συμβεί κατά τη διάρκεια της κατασκηνωτικής περιόδου στα παιδιά, ο Ανάδοχος φέρει την πλήρη και αποκλειστική αστική και ποινική ευθύνη.

Ομοίως, ο Ανάδοχος υποχρεούται όπως, σε περίπτωση σοβαρής ασθένειας κατασκηνωτή - παιδιού ή δυστυχήματος, να ειδοποιήσει, αμέσως, τηλεφωνικά ή με κάθε άλλο πρόσφορο μέσο τους γονείς του ασθενούς κατασκηνωτή και τον Αρμόδιο Υπάλληλο ή τον Προϊστάμενο της Δ/νσης Β’ Παροχών του
e-ΕΦΚΑ και σε περίπτωση κατεπείγουσας ανάγκης να εισαγάγει τον κατασκηνωτή σε οποιαδήποτε κλινική ή Νοσοκομείο.

**γ)** Σε περίπτωση απασχόλησης αλλοδαπών θα πρέπει να έχουν τηρηθεί οι νόμιμες διαδικασίες (άδεια εργασίας, ασφάλιση κτλ).

**δ)** Το σύνολο του προσωπικού θα πρέπει να ελέγχεται για το ανεπίληπτο ήθος του.

**ε)** Για τη φιλοξενία παιδιών ηλικίας 13 έως 16 ετών και των δύο φύλων στις ίδιες κατασκηνωτικές περιόδους, οι κατασκηνώσεις πρέπει να λειτουργούν σε χωριστές κοινότητες με χωριστούς κοιτώνες.

**στ)** Οι Κατασκηνώσεις υποχρεούνται, όπως δέχονται τους κατασκηνωτές βάσει εγγράφου σημειώματος – **ΚΑΡΤΑ ΚΑΤΑΣΚΗΝΩΤΗ** - (Καταστάσεων) του e-ΕΦΚΑ, πάνω στο οποίο θα αναγράφονται, κατά περίοδο και τοποθεσία, το ονοματεπώνυμο του παιδιού, το πατρώνυμο, η διεύθυνση και το τηλέφωνο του.

**ζ)** Με το πέρας της κατασκηνωτικής περιόδου, οι Κατασκηνώσεις υποχρεούνται να καταχωρούν ηλεκτρονικά στον e-ΕΦΚΑ καταστάσεις με τα ονόματα και τα λοιπά στοιχεία των παιδιών, που, τελικά, φιλοξενήθηκαν στις κατασκηνώσεις, κατά περίοδο και τοποθεσία καθώς και τις ημέρες παραμονής.

**ΑΡΘΡΟ 4 :** **ΛΟΙΠΟΙ ΟΡΟΙ – ΥΠΟΧΡΕΩΣΕΙΣ e-ΕΦΚΑ**

1. Ο e-ΕΦΚΑ δεν έχει την υποχρέωση να καλύψει όλες τις θέσεις που αναφέρονται στην αρχή της πρόσκλησης για τις Έξι (6) κατασκηνωτικές περιόδους. Ο αριθμός αυτός θα καθοριστεί μετά από τις οριστικές δηλώσεις συμμετοχής των δικαιούχων του e-ΕΦΚΑ σε συσχετισμό με τον προσφερόμενο αριθμό θέσεων, ανά περίοδο και τοποθεσία.
2. Οι Κατασκηνώσεις υποχρεούνται, βάσει της Κάρτας διαμονής του ωφελούμενου, να συμπληρώνουν στην πλατφόρμα του e-ΕΦΚΑ, **εντός 48 ωρών από την ώρα προσέλευσης** του ωφελούμενου τέκνου, την ημερομηνία προσέλευσης στην κατασκήνωση, το ονοματεπώνυμο του παιδιού, το πατρώνυμο, η διεύθυνση και το τηλέφωνό του γονέα.
3. Η προσέλευση και αποχώρηση των παιδιών θα γίνεται με ευθύνη και μέριμνα των γονέων τους/δικαιούχων.
4. Σε περίπτωση αποχώρησης από την κατασκήνωση παιδιών, πριν τη λήξη της κατασκηνωτικής περιόδου και πριν την συμπλήρωση 10 διανυκτερεύσεων, ο e-ΕΦΚΑ θα καταβάλλει στην Κατασκήνωση μόνο το αντίστοιχο ποσό, που θα αναλογεί, στις ημέρες παραμονής του εκάστοτε παιδιού.
5. Σε περίπτωση αποχώρησης μετά την συμπλήρωση 10 διανυκτερεύσεων ο e-ΕΦΚΑ θα καταβάλλει το σύνολο της αποζημίωσης της κατασκηνωτικής περιόδου.
6. Σε περίπτωση προσωρινής αποχώρησης του παιδιού και έως δυο ημέρες θα καταβάλλεται κανονικά η αποζημίωση από τον e-ΕΦΚΑ στην κατασκήνωση.
7. **Σε περίπτωση μη προσέλευσης του παιδιού στην Κατασκηνωτική Επιχείρηση, μέχρι της 13.00 της επομένης ημέρας της έναρξης κάθε κατασκηνωτικής περιόδου**- χωρίς έγγραφη ενημέρωση του γονέα προς την κατασκηνωτική επιχείρηση για την ημερομηνία και ώρα προσέλευσης -, η κατασκηνωτική επιχείρηση οφείλει να ενημερώσει εγγράφως την ηλεκτρονική πλατφόρμα του Οργανισμού για επιλογή παιδιών που έχουν τεθεί σε σειρά αναμονής, στις περιπτώσεις που οι αιτήσεις υπερβαίνουν τις προσφερόμενες θέσεις του Οργανισμού.
8. Επισημαίνεται ότι, η ημέρα αποχώρησης καταβάλλεται από τον e-ΕΦΚΑ.
9. Για ΑΜΕΑ καταβάλλεται δαπάνη που αντιστοιχεί στο διάστημα παραμονής των παιδιών.
10. Ο e-ΕΦΚΑ καθιστά σαφές ότι θα επιβάλλονται όλες οι από το νόμο προβλεπόμενες κυρώσεις στις περιπτώσεις που, είτε αποδεικνύεται ότι τα αναγραφόμενα στοιχεία είναι ψευδή, είτε βρεθούν στις Κατασκηνώσεις υπογεγραμμένες δηλώσεις από το γονέα με κενές ημερομηνίες.
11. **Υπέρβαση της ημερήσιας κατασκηνωτικής δαπάνης ρητώς απαγορεύεται.**
12. **Η ζήτηση από γονέα ή κηδεμόνα κατασκηνωτή πρόσθετης αμοιβής αποτελεί σπουδαίο λόγο καταγγελίας της σύμβασης επιφυλασσόμενης και κάθε άλλης αξιώσεως του
e-ΕΦΚΑ για αποζημίωση.**

**ΑΡΘΡΟ 5 : ΔΙΑΧΕΙΡΙΣΤΙΚΕΣ ΕΠΙΤΡΟΠΕΣ**

Οι διαχειριστικές επιτροπές που θα οριστούν με απόφαση του Διοικητή του e-ΕΦΚΑ υποχρεούνται να προβαίνουν σε τακτικούς ελέγχους των κατασκηνώσεων για την διαπίστωση της τήρησης των όρων των συμβάσεων. Το πόρισμα ελέγχου υποχρεούνται να υποβάλλουν στην Δ/νση Επιθεώρησης της Γ.Γ.Κ.Α.

**ΑΡΘΡΟ 6 : ΑΜΟΙΒΗ - ΤΡΟΠΟΣ ΠΛΗΡΩΜΗΣ - ΚΡΑΤΗΣΕΙΣ**

**6.1.** Η **ημερήσια αποζημίωση** για παιδιά τυπικής ανάπτυξηςορίζεται στο ποσό των **#34,12#€ κατ’ άτομο** συμπεριλαμβανομένου του Φ.Π.Α. και στο ποσό **των #58,80#€ κατ’ άτομο** συμπεριλαμβανομένου του Φ.Π.Α., για παιδιά με ειδικές ανάγκες, σύμφωνα με την **Φ.43000/45950/08.05.2023** (ΦΕΚ Β’ 3048) Κοινή Υπουργική Απόφαση των Υπουργών Οικονομικών και Εργασίας & Κοινωνικών Υποθέσεων «Καθορισμός ύψους ημερησίου τροφείου κατασκηνώσεων **έτους 2023**».

**6.2.** Τα τιμολόγια με τα ηλεκτρονικά δικαιολογητικά θα υποβάλλονται στο τέλος κάθε κατασκηνωτικής περιόδου στην αρμόδια **Διεύθυνση Γ’ Παροχών** της Γενικής Διεύθυνσης Παροχών και Υγείας.

**6.3.** Η Πληρωμή θα γίνεται στο 100% της αξίας του Τιμολογίου Παροχής Υπηρεσιών **στο τέλος κάθε κατασκηνωτικής περιόδου.**

* Στο τιμολόγιο θα αναγράφονται **ο αριθμός των παιδιών** **ανά εντασσόμενο τομέα/φορέα ανά κατασκηνωτική περίοδο,** **το σύνολο των ημερών φιλοξενίας,** καθώς **και το αντίστοιχο ποσό.**
* Το τιμολόγιο θα συνοδεύεται από :

α) **Ηλεκτρονικές** **Αναλυτικές Ειδικές Καταστάσεις** παιδιών ανά περίοδο και χρονική διάρκεια φιλοξενίας για κάθε παιδί με τα πλήρη στοιχεία τα οποία θα ζητήσει ο υπεύθυνος της κατασκήνωσης από τους γονείς. Οι καταστάσεις αυτές θα υποβάλλονται στο τέλος κάθε κατασκηνωτικής περιόδου.

β) **Ηλεκτρονική υποβολή της Κάρτας Κατασκηνωτών και Ηλεκτρονικές Υπεύθυνες δηλώσεις προσέλευσης και αποχώρησης του γονέα με την ημερομηνία προσέλευσης και αποχώρησης του παιδιού από την κατασκήνωση και τον συνολικό αριθμό ημερών παραμονής σε αυτή.**

γ) **Ηλεκτρονικό Θεωρημένο έντυπο άδειας εξόδου** για σοβαρούς λόγους σε περίπτωση προσωρινής αποχώρησης του παιδιού και έως δύο (2) ημέρες.

δ) **Ηλεκτρονική Υπεύθυνη Δήλωση του Ν.1599/1986** του εκπροσώπου της κατασκήνωσης, ότι οι συνημμένες σ’ αυτήν και αποτελούσες με αυτή ενιαίο σύνολο, καταστάσεις άφιξης και αναχώρησης κατασκηνωτών είναι αληθείς και φέρουν τις αληθείς ημερομηνίες άφιξης και αναχώρησης των κατασκηνωτών, τον αριθμό μητρώου, τα ονοματεπώνυμα και τις υπογραφές των γονέων και κηδεμόνων αντιστοίχως προς το όνομα κάθε κατασκηνωτή και ότι ουδεμία αξίωση έχει για άλλους κατασκηνωτές ή άλλους χρόνους παραμονής στην κατασκήνωσή τους.

**6.4.** Ο Ανάδοχος θα πρέπει να προσκομίσει όλα τα νόμιμα παραστατικά και δικαιολογητικά που προβλέπονται από τις διατάξεις του άρθρου 200 παρ. 5 του Ν.4412/2016, όπως ισχύει, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

**Το/α τιμολόγιο/α θα εκδίδονται στα εξής στοιχεία:**

**ΕΠΩΝΥΜΙΑ: e-Ε.Φ.Κ.Α. – ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ ΚΟΙΝΩΝΙΚΗΣ ΑΣΦΑΛΙΣΗΣ**

**ΕΠΑΓΓΕΛΜΑ: ΑΣΦΑΛΙΣΤΙΚΟΣ ΟΡΓΑΝΙΣΜΟΣ - Ν.Π.Δ.Δ.**

**ΔΙΕΥΘΥΝΣΗ: ΑΚΑΔΗΜΙΑΣ 22, 106 71, ΑΘΗΝΑ**

**Α.Φ.Μ.: 997072577**

**Δ.Ο.Υ. : Δ΄ ΑΘΗΝΩΝ**

**6.5.** Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις: **α)** Κράτηση **0,10%** υπέρ της**Ενιαίας Αρχής Δημοσίων Συμβάσεων** (άρθρο 7 του Ν.4912/2022, ΦΕΚ Α 59/17-03-2022), η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης. Το ποσό της κράτησης παρακρατείται από την Αναθέτουσα Αρχή στο όνομα και για λογαριασμό της Ενιαίας Αρχής Δημοσίων Συμβάσεων (Ε.Α.ΔΗ.ΣΥ.) και κατατίθεται σε ειδικό τραπεζικό λογαριασμό.

**β)** Κράτηση ύψους **0,02%** υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την Αναθέτουσα Αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του Ν. 4412/2016.

**Οι υπέρ τρίτων κρατήσεις** υπόκεινται στο εκάστοτε ισχύον αναλογικό τέλος χαρτοσήμου 3% και επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση **φόρου εισοδήματος**.

**ΑΡΘΡΟ 7 : ΑΝΑΠΡΟΣΑΡΜΟΓΗ ΤΙΜΗΣ**

Δεν προβλέπεται για την παρούσα.

**ΑΡΘΡΟ 8 : ΧΡΟΝΟΣ ΚΑΙ ΤΡΟΠΟΣ ΠΑΡΟΧΗΣ ΥΠΗΡΕΣΙΩΝ**

**8.1** Ο Ανάδοχος υποχρεούται να παρέχει τις υπηρεσίες του στο χρονικό διάστημα και με τον τρόπο **που καθορίζονται στα άρθρα 1 & 2 της παρούσας και στην προσφορά του.**

**8.2** Ο Ανάδοχος υποχρεούται να παρέχει τις υπηρεσίες του στην Αναθέτουσα Αρχή, σύμφωνα **με τα άρθρα 1 & 2 της παρούσας**. Μη εμπρόθεσμη παροχή των υπηρεσιών από τον Ανάδοχο επάγεται την κήρυξη αυτού ως έκπτωτου σύμφωνα με το **άρθρο 10** της παρούσης.

**8.3.** Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον Ανάδοχο και δεν έχει εκδοθεί από την επιτροπή πρωτόκολλο παραλαβής, θεωρείται ότι η παραλαβή έχει συντελεστεί αυτοδίκαια.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του Αναδόχου, πραγματοποιούνται οι προβλεπόμενοι από την παρούσα έλεγχοι από επιτροπή που συγκροτείται με απόφαση της Αναθέτουσας Αρχής, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου που δεν πραγματοποίησε την παραλαβή στον προβλεπόμενο από την παρούσα σύμβαση χρόνο. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την παρούσα σύμβαση και συντάσσει τα σχετικά πρωτόκολλα.

**ΑΡΘΡΟ 9: ΑΠΟΡΡΙΨΗ ΥΠΗΡΕΣΙΩΝ-ΠΑΡΑΔΟΤΕΩΝ –ΑΝΤΙΚΑΤΑΣΤΑΣΗ**

**9.1.** Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων, με έκπτωση επί της συμβατικής αξίας, με απόφαση της Αναθέτουσας Αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της παρούσας σύμβασης, μέσα σε τακτή προθεσμία που ορίζεται από την απόφαση αυτή.

**9.2.** Αν η αντικατάσταση γίνεται μετά τη λήξη της συνολικής διάρκειας της σύμβασης, σύμφωνα με το άρθρο 218 του Ν. 4412/2016 και το άρθρο 9 της παρούσης, λόγω εκπρόθεσμης παράδοσης.

**9.3.** Αν ο Ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις του άρθρου 11 της παρούσας σύμβασης.

**ΑΡΘΡΟ 10: ΚΗΡΥΞΗ ΟΙΚΟΝΟΜΙΚΟΥ ΦΟΡΕΑ ΕΚΠΤΩΤΟΥ – ΚΥΡΩΣΕΙΣ**

**10.1.** Ο Ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, με απόφαση της Αναθέτουσας Αρχής σύμφωνα με τα οριζόμενα στο άρθρο 203 του Ν.4412/2016 όπως ισχύει.

**10.2.** Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην Αναθέτουσα Αρχή τα παραδοτέα της σύμβασης, ο Ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του Αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, σύμφωνα με το άρθρο 218 του Ν. 4412/2016.

**ΑΡΘΡΟ 11: ΥΠΕΡΓΟΛΑΒΙΑ**

**11.1.** Ο Ανάδοχος δεν απαλλάσσεται από τις συμβατικές του υποχρεώσεις και ευθύνες έναντι της Αναθέτουσας Αρχής, λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του Ν. 4412/2016 από υπεργολάβους δεν αίρει την ευθύνη του Αναδόχου.

**11.2** Ο υπεργολάβος λαμβάνει γνώση της συνημμένης στην παρούσα ρήτρας ακεραιότητας και δεσμεύεται να τηρήσει τις υποχρεώσεις που περιλαμβάνονται σε αυτή. Η ως άνω δέσμευση περιέρχεται στην Αναθέτουσα Αρχή με ευθύνη του Αναδόχου.

**ΑΡΘΡΟ 12: ΤΡΟΠΟΠΟΙΗΣΗ ΣΥΜΒΑΣΗΣ ΚΑΤΑ ΤΗ ΔΙΑΡΚΕΙΑ ΤΗΣ**

Η παρούσα σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο με μεταγενέστερη γραπτή και ρητή συμφωνία των μερών και σύμφωνα με τα οριζόμενα στο άρθρο 132 του Ν.4412/2016 και κατόπιν γνωμοδότησης του αρμόδιου οργάνου.

**ΑΡΘΡΟ 13: ΑΝΩΤΕΡΑ ΒΙΑ**

**13.1**. Τα συμβαλλόμενα μέρη δεν ευθύνονται για τη μη εκπλήρωση των συμβατικών τους υποχρεώσεων, στο μέτρο που η αδυναμία εκπλήρωσης οφείλεται σε περιστατικά ανωτέρας βίας, **στις οποίες δεν περιλαμβάνονται οι συνέπειες της πανδημίας του κορωνοϊού COVID-19, διότι δεν συνιστούν απρόβλεπτα περιστατικά στα πλαίσια της παρούσας σύμβασης.**

**13.2.** Ο Ανάδοχος επικαλούμενος υπαγωγή της αδυναμίας εκπλήρωσης υποχρεώσεών του σε γεγονός που εμπίπτει στην έννοια της ανωτέρας βίας, οφείλει να γνωστοποιήσει και να επικαλεσθεί προς την Αναθέτουσα Αρχή τους σχετικούς λόγους και περιστατικά εντός αποσβεστικής προθεσμίας είκοσι (20) ημερών από τότε που συνέβησαν, προσκομίζοντας τα απαραίτητα αποδεικτικά στοιχεία. Η Αναθέτουσα Αρχή αποφασίζει μετά από γνωμοδότηση του αρμόδιου για αυτό οργάνου.

Μόνο η έγγραφη αναγνώριση από την Αναθέτουσα Αρχή της ανώτερης βίας που επικαλείται ο Ανάδοχος τον απαλλάσσει από τις συνέπειες της εκπρόθεσμης ή μη κατάλληλα εκπλήρωσης της προμήθειας.

**ΑΡΘΡΟ 14: ΟΛΟΚΛΗΡΩΣΗ ΣΥΜΒΑΤΙΚΟΥ ΑΝΤΙΚΕΙΜΕΝΟΥ**

Η σύμβαση θεωρείται ότι έχει ολοκληρωθεί, όταν παραληφθούν οριστικά, ποσοτικά και ποιοτικά οι υπηρεσίες, όταν αποπληρωθεί το συμβατικό τίμημα και εκπληρωθούν και οι τυχόν λοιπές συμβατικές ή νόμιμες υποχρεώσεις και από τα δύο συμβαλλόμενα μέρη και αποδεσμευθούν οι σχετικές εγγυήσεις κατά τα προβλεπόμενα στη σύμβαση.

**ΑΡΘΡΟ 15: ΔΙΚΑΙΩΜΑ ΜΟΝΟΜΕΡΟΥΣ ΛΥΣΗΣ ΤΗΣ ΣΥΜΒΑΣΗΣ**

Η Αναθέτουσα Αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

**α) η σύμβαση υποστεί ουσιώδη τροποποίηση**, κατά την έννοια της παρ. 4 του άρθρου 132 του Ν. 4412/2016, που θα απαιτούσε νέα διαδικασία σύναψης σύμβασης,

**β) ο Ανάδοχος, κατά το χρόνο της ανάθεσης της σύμβασης**, τελούσε σε μία από τις καταστάσεις που αναφέρονται στην παράγραφο 1 του άρθρου 73 του Ν.4412/16, όπως τροποποιήθηκε και ισχύει και ως εκ τούτου, θα έπρεπε να έχει αποκλειστεί από τη διαδικασία σύναψης σύμβασης,

**γ) η σύμβαση δεν έπρεπε να ανατεθεί στον Ανάδοχο, λόγω σοβαρής παραβίασης** των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ,

**δ) ο Ανάδοχος καταδικαστεί αμετάκλητα**, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παράγραφο 1 του άρθρου 73 του Ν.4412/16, όπως τροποποιήθηκε και ισχύει,

**ε) ο Ανάδοχος πτωχεύσει** ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

Η Αναθέτουσα Αρχή μπορεί να μην καταγγείλει τη σύμβαση υπό την προϋπόθεση ότι ο Ανάδοχος, ο οποίος θα βρεθεί σε μία εκ των καταστάσεων που αναφέρονται στην περίπτωση αυτή, αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας,

**στ) ο Ανάδοχος παραβεί αποδεδειγμένα τις υποχρεώσεις του** που απορρέουν από τη δέσμευση ακεραιότητας, ως αναλυτικά περιγράφονται στο συνημμένο στην παρούσα σχέδιο σύμβασης.

**ΑΡΘΡΟ 16: ΕΦΑΡΜΟΣΤΕΟ ΔΙΚΑΙΟ – ΕΠΙΛΥΣΗ ΔΙΑΦΟΡΩΝ**

**16.1.** Η παρούσα διέπεται από το Ελληνικό Δίκαιο και ειδικότερα: α) από το θεσμικό πλαίσιο που αναφέρεται στην Πρόσκληση Εκδήλωσης Ενδιαφέροντος και β) την Πρόσκληση Εκδήλωσης Ενδιαφέροντος και τα Έγγραφα της Σύμβασης.

**16.2.** Ο Ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των **άρθρων** της παρούσας: **9** (Κήρυξη οικονομικού φορέα εκπτώτου - Κυρώσεις), **7** (Χρόνος παράδοσης), **8** (Απόρριψη– Αντικατάσταση), καθώς και κατ’ εφαρμογή των συμβατικών όρων να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης.

Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις.

Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου στο τελευταίο εδάφιο της περίπτωσης β’ της παραγράφου 11 του άρθρου 221 του Ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα.

Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής.

Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική.

Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

**ΑΡΘΡΟ 17: ΣΥΜΜΟΡΦΩΣΗ ΜΕ ΤΟΝ ΚΑΝΟΝΙΣΜΟ ΕΕ/2016/679 & ΤΟ Ν.4624/2019(Α’137)**

Τα αντισυμβαλλόμενα μέρη αναλαμβάνουν να τηρούν τις υποχρεώσεις που απορρέουν από την εφαρμογή του Κανονισμού (ΕΕ) 2016/679 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός Προστασίας Δεδομένων / General Data Protection Regulation – GDPR) και του Ν. 4624/2019. Ειδικότερα:

**Α)** Ως προς την επεξεργασία από την Αναθέτουσα Αρχή των προσωπικών δεδομένων του Αναδόχου συμπεριλαμβανομένων των προστηθέντων / συνεργατών / δανειζόντων εμπειρία / υπεργολάβων του, ισχύουν τα παρακάτω:

Ο Ανάδοχος συναινεί στο πλαίσιο της διαδικασίας εκτέλεσης της παρούσας δημόσιας σύμβασης και επιτρέπει στην Αναθέτουσα Αρχή να προβεί σε αναζήτηση-επιβεβαίωση όλων των αναγκαίων δικαιολογητικών, καθώς και στην αναγκαία επεξεργασία και διατήρηση δεδομένων προσωπικού χαρακτήρα και στην ανταλλαγή πληροφοριών με άλλες δημόσιες αρχές.

Η Αναθέτουσα Αρχή αποθηκεύει και επεξεργάζεται τα στοιχεία προσωπικών δεδομένων του Αναδόχου που είναι αναγκαία για την εκτέλεση της σύμβασης, την εκπλήρωση των μεταξύ τους συναλλαγών και την εν γένει συμμόρφωσή της με νόμιμη υποχρέωση, σε έγχαρτο αρχείο και σε ηλεκτρονική βάση με υψηλά χαρακτηριστικά ασφαλείας με πρόσβαση αυστηρώς και μόνο σε εξουσιοδοτημένα πρόσωπα ή παρόχους υπηρεσιών στους οποίους αναθέτει την εκτέλεση συγκεκριμένων εργασιών για λογαριασμό της και οι οποίοι διενεργούν πράξεις επεξεργασίας προσωπικών δεδομένων.

Η Αναθέτουσα Αρχή θα προβεί σε συλλογή και επεξεργασία (π.χ. συλλογή, καταχώριση, οργάνωση, αποθήκευση, μεταβολή, διαγραφή, καταστροφή κ.λπ.), για τους ανωτέρω αναφερόμενους σκοπούς, των δεδομένων προσωπικού χαρακτήρα όπως: (α) επίσημων στοιχείων ταυτοποίησης, (β) στοιχείων επικοινωνίας, (γ) δεδομένων και πληροφοριών κοινωνικοασφαλιστικών και φορολογικών απαιτήσεων, (δ) γενικών πληροφοριών, (ε) στοιχείων πληρωμής, χρηματοοικονομικών πληροφοριών και λογαριασμών, (στ) δεδομένων ειδικής κατηγορίας, των οποίων η συλλογή και επεξεργασία επιβάλλεται από τους όρους εκτέλεσης της σύμβασης, σκοπούς αρχειοθέτησης προς το δημόσιο συμφέρον ή στατιστικούς σκοπούς.

Τα προσωπικά δεδομένα του Αναδόχου και των συνεργατών του (συμπεριλαμβανομένων των δανειζόντων εμπειρία/υπεργολάβων) αποθηκεύονται για χρονικό διάστημα ίσο με τη διάρκεια της εκτέλεσης της σύμβασης και μετά τη λήξη αυτής για χρονικό διάστημα πέντε ετών για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας.

Καθ’ όλη την διάρκεια που η Αναθέτουσα Αρχή τηρεί και επεξεργάζεται τα προσωπικά δεδομένα ο Ανάδοχος έχει δικαίωμα ενημέρωσης, πρόσβασης, φορητότητας, διόρθωσης, περιορισμού, διαγραφής ή και εναντίωσης υπό συγκεκριμένες προϋποθέσεις προβλεπόμενες από το νομοθετικό πλαίσιο.

Δεν επιτρέπεται η επεξεργασία δεδομένων προσωπικού χαρακτήρα για σκοπό διαφορετικό από αυτόν για τον οποίο έχουν συλλεχθεί παρά μόνον υπό τους όρους και προϋποθέσεις του άρθρου 24 του Ν. 4624/2019.

Η διαβίβαση δεδομένων προσωπικού χαρακτήρα από την Αναθέτουσα Αρχή σε άλλο δημόσιο φορέα επιτρέπεται σύμφωνα με το άρθρο 26 του ως άνω νόμου, εφόσον είναι απαραίτητο για την εκτέλεση των καθηκόντων της ή του τρίτου φορέα, στον οποίο διαβιβάζονται τα δεδομένα και εφόσον πληρούνται οι προϋποθέσεις που επιτρέπουν την επεξεργασία σύμφωνα με το άρθρο 24 του ίδιου νόμου.

Τα στοιχεία επικοινωνίας με τον **υπεύθυνο για την προστασία των προσωπικών δεδομένων** της Αναθέτουσας Αρχής είναι τα ακόλουθα (**email: atzimas@efka.gov.gr/τηλ:210-5243839).**

**B)** Ως προς την επεξεργασία από τον Ανάδοχο προσωπικών δεδομένων στο πλαίσιο εκτέλεσης των συμβατικών του υποχρεώσεων ισχύουν οι διατάξεις του άρθρου 28 ΓΚΠΔ. Ειδικότερα, ισχύουν τα παρακάτω:

α) ο Ανάδοχος (εκτελών την επεξεργασία) επεξεργάζεται τα δεδομένα προσωπικού χαρακτήρα μόνο βάσει καταγεγραμμένων εντολών της Αναθέτουσας Αρχής (υπεύθυνος επεξεργασίας),

β) διασφαλίζει ότι τα πρόσωπα που είναι εξουσιοδοτημένα να επεξεργάζονται τα δεδομένα προσωπικού χαρακτήρα έχουν αναλάβει δέσμευση τήρησης εμπιστευτικότητας ή τελούν υπό τη δέουσα κανονιστική υποχρέωση τήρησης εμπιστευτικότητας,

γ) λαμβάνει όλα τα απαιτούμενα μέτρα δυνάμει του άρθρου 32 ΓΚΠΔ,

δ) τηρεί τους όρους που αναφέρονται στις παραγράφους 2 και 4 του άρθρου 28 ΓΚΠΔ για την πρόσληψη άλλου εκτελούντος την επεξεργασία,

ε) λαμβάνει υπόψη τη φύση της επεξεργασίας και επικουρεί τον υπεύθυνο επεξεργασίας με τα κατάλληλα τεχνικά και οργανωτικά μέτρα, στο βαθμό που αυτό είναι δυνατό, για την εκπλήρωση της υποχρέωσης του υπευθύνου επεξεργασίας να απαντά σε αιτήματα για άσκηση των προβλεπόμενων στο κεφάλαιο III δικαιωμάτων του υποκειμένου των δεδομένων,

στ) συνδράμει τον υπεύθυνο επεξεργασίας στη διασφάλιση της συμμόρφωσης προς τις υποχρεώσεις που απορρέουν από τα άρθρα 32 έως 36 ΓΚΠΔ, λαμβάνοντας υπόψη τη φύση της επεξεργασίας και τις πληροφορίες που διαθέτει ο εκτελών την επεξεργασία,

ζ) κατ’ επιλογή του υπευθύνου επεξεργασίας (Aναθέτουσα Aρχή), διαγράφει ή επιστρέφει όλα τα δεδομένα προσωπικού χαρακτήρα στον υπεύθυνο επεξεργασίας μετά το πέρας της παροχής υπηρεσιών επεξεργασίας και διαγράφει τα υφιστάμενα αντίγραφα, εκτός εάν το δίκαιο της Ένωσης ή του κράτους μέλους απαιτεί την αποθήκευση των δεδομένων προσωπικού χαρακτήρα,

η) θέτει στη διάθεση του υπευθύνου επεξεργασίας κάθε απαραίτητη πληροφορία προς απόδειξη της συμμόρφωσης προς τις υποχρεώσεις που θεσπίζονται στο παρόν άρθρο και επιτρέπει και διευκολύνει τους ελέγχους, περιλαμβανομένων των επιθεωρήσεων, που διενεργούνται από τον υπεύθυνο επεξεργασίας ή από άλλον ελεγκτή εντεταλμένο από τον υπεύθυνο επεξεργασίας,

ι) Ο εκτελών την επεξεργασία δεν προσλαμβάνει άλλον εκτελούντα την επεξεργασία, χωρίς προηγούμενη ειδική ή γενική γραπτή άδεια του υπευθύνου επεξεργασίας. Σε περίπτωση που κατά την εκτέλεση της παρούσας απαιτηθεί η επεξεργασία δεδομένων προσωπικού χαρακτήρα από τον Ανάδοχο, τα ζητήματα σχετικά με την επεξεργασία δεδομένων προσωπικού χαρακτήρα από την πλευρά του Αναδόχου, στο πλαίσιο εκτέλεσης των υπηρεσιών που αποτελούν το αντικείμενο της παρούσας, θα εξειδικεύονται σε Παράρτημα Επεξεργασίας Προσωπικών Δεδομένων της Σύμβασης.

**ΑΡΘΡΟ 18: ΕΚΧΩΡΗΣΕΙΣ-ΜΕΤΑΒΙΒΑΣΕΙΣ**

Οι συμβαλλόμενοι δεν δικαιούνται να μεταβιβάσουν ή εκχωρήσουν ολικά ή μερικά τη Σύμβαση ή τις εξ’ αυτής πηγάζουσες υποχρεώσεις ή δικαιώματά τους προς οιονδήποτε, χωρίς την προηγούμενη ρητή έγγραφη συναίνεση του άλλου.

Κατ’ εξαίρεση ο Ανάδοχος **δικαιούται να εκχωρήσει το δικαίωμα είσπραξης χρηματικών ποσών** καταβλητέων από την Αναθέτουσα Αρχή με βάση τους όρους της Σύμβασης, σε Τράπεζα της επιλογής του, που λειτουργεί στην Ελλάδα.

**ΑΡΘΡΟ 19: ΛΟΙΠΟΙ ΟΡΟΙ**

Άπαντες οι όροι της Πρόσκλησης και των Εγγράφων της Σύμβασης που σχετίζονται με την εκτέλεση της παρούσας αποτελούν αναπόσπαστο τμήμα αυτής.

Σε βεβαίωση των ανωτέρω συντάχθηκε η παρούσα σύμβαση σε δύο (2) όμοια πρωτότυπα τα οποία, αφού αναγνώσθηκαν, υπεγράφησαν ανεπιφύλακτα από τους νόμιμους εκπροσώπους αμφοτέρων των συμβαλλομένων, ως ακολούθως.

Από τα δύο **(2) πρωτότυπα** αντίτυπα, ένα (1) κατατέθηκε στη Διεύθυνση Προμηθειών του e-ΕΦΚΑ και ένα (1) έλαβε ο Ανάδοχος.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **Για τον Ανάδοχο****«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_»****(Σφραγίδα & Υπογραφή)****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Για το Ν.Π.Δ.Δ.****«ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ** **ΚΟΙΝΩΝΙΚΗΣ ΑΣΦΑΛΙΣΗΣ e-ΕΦΚΑ»** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****ΠΑΝΑΓΙΩΤΗΣ ΔΟΥΦΕΞΗΣ****Διοικητής & Πρόεδρος Δ.Σ** |

* **Συν/να στα πρωτότυπα αντίτυπα της παρούσας:**
1. ΡΗΤΡΑ ΑΚΕΡΑΙΟΤΗΤΑΣ

**ΡΗΤΡΑ ΑΚΕΡΑΙΟΤΗΤΑΣ**

Δηλώνω/ούμε ότι δεσμευόμαστε ότι σε όλα τα στάδια που προηγήθηκαν της κατακύρωσης της σύμβασης δεν ενήργησα/ενεργήσαμε αθέμιτα, παράνομα ή καταχρηστικά και ότι θα εξακολουθήσω/ουμε να ενεργώ/ούμε κατ’ αυτόν τον τρόπο κατά το στάδιο εκτέλεσης της σύμβασης αλλά και μετά τη λήξη αυτής.

Ειδικότερα ότι:

1) δεν διέθετα/διαθέταμε εσωτερική πληροφόρηση, πέραν των στοιχείων που περιήλθαν στη γνώση και στην αντίληψη μου/μας μέσω των εγγράφων της σύμβασης και στο πλαίσιο της συμμετοχής μου/μας στη διαδικασία σύναψης της σύμβασης και των προκαταρκτικών διαβουλεύσεων στις οποίες συμμετείχα/με και έχουν δημοσιοποιηθεί.

2) δεν πραγματοποίησα/ήσαμε ενέργειες νόθευσης του ανταγωνισμού μέσω χειραγώγησης των προσφορών, είτε ατομικώς είτε σε συνεργασία με τρίτους, κατά τα οριζόμενα στο δίκαιο του ανταγωνισμού.

3) δεν διενήργησα/διενεργήσαμε ούτε θα διενεργήσω/ήσουμε πριν, κατά τη διάρκεια ή και μετά τη λήξη της σύμβασης παράνομες πληρωμές για διευκολύνσεις, εξυπηρετήσεις ή υπηρεσίες που αφορούν τη σύμβαση και τη διαδικασία ανάθεσης.

4) δεν πρόσφερα/προσφέραμε ούτε θα προσφέρω/ουμε πριν, κατά τη διάρκεια ή και μετά τη λήξη της σύμβασης, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων της Αναθέτουσας Αρχής, καθώς και συζύγους και συγγενείς εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού ή συνεργάτες αυτών ούτε χρησιμοποίησα/χρησιμοποιήσαμε ή θα χρησιμοποιήσω/χρησιμοποιήσουμε τρίτα πρόσωπα, για να διοχετεύσουν χρηματικά ποσά στα προαναφερόμενα πρόσωπα.

5) δεν θα επιχειρήσω/ουμε να επηρεάσω/ουμε με αθέμιτο τρόπο τη διαδικασία λήψης αποφάσεων της Αναθέτουσας Αρχής, ούτε θα παράσχω-ουμε παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις της Αναθέτουσας Αρχής καθ’ όλη τη διάρκεια της εκτέλεσης της σύμβασης αλλά και μετά τη λήξη της,

6) δεν έχω/ουμε προβεί ούτε θα προβώ/ούμε, άμεσα (ο ίδιος) ή έμμεσα (μέσω τρίτων προσώπων), σε οποιαδήποτε πράξη ή παράλειψη [εναλλακτικά: ότι δεν έχω-ουμε εμπλακεί και δεν θα εμπλακώ-ουμε σε οποιαδήποτε παράτυπη, ανέντιμη ή απατηλή συμπεριφορά (πράξη ή παράλειψη)] που έχει ως στόχο την παραπλάνηση [/εξαπάτηση] οποιουδήποτε προσώπου ή οργάνου της Αναθέτουσας Αρχής εμπλεκομένου σε οποιαδήποτε διαδικασία σχετική με την εκτέλεση της σύμβασης (όπως ενδεικτικά στις διαδικασίες παρακολούθησης και παραλαβής), την απόκρυψη πληροφοριών από αυτό, τον εξαναγκασμό αυτού σε ή/και την αθέμιτη απόσπαση από αυτό ρητής ή σιωπηρής συγκατάθεσης στην παραβίαση ή παράκαμψη νομίμων ή συμβατικών υποχρεώσεων που σχετίζονται με την εκτέλεση της σύμβασης, ή τυχόν έγκρισης, θετικής γνώμης ή απόφασης παραλαβής (μέρους ή όλου) του συμβατικού αντικείμενου ή/και καταβολής (μέρους ή όλου) του συμβατικού τιμήματος,

7) ότι θα απέχω/ουμε από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά μου-μας,

8) ότι θα δηλώσω/ουμε στην Αναθέτουσα Αρχή, αμελλητί με την περιέλευση σε γνώση μου/μας, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων μου-μας, υπαλλήλων ή συνεργατών μου-μας που χρησιμοποιούνται για την εκτέλεση της σύμβασης (συμπεριλαμβανομένων και των υπεργολάβων μου) με μέλη του προσωπικού της Αναθέτουσας Αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της Αναθέτουσας Αρχής περί την εκτέλεσή της, συμπεριλαμβανομένων των μελών των αποφαινόμενων ή/και γνωμοδοτικών οργάνων αυτής, ή/και των μελών των οργάνων διοίκησής της ή/και των συζύγων και συγγενών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού των παραπάνω προσώπων, οποτεδήποτε και εάν η κατάσταση αυτή σύγκρουσης συμφερόντων προκύψει κατά τη διάρκεια εκτέλεσης της σύμβασης και μέχρι τη λήξη της.

Το νομικό πρόσωπο με την επωνυμία «\_\_\_\_\_\_\_\_\_\_\_\_\_\_\_\_\_\_» και το διακριτικό τίτλο «\_\_\_\_\_\_\_\_», που εδρεύει \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ΑΦΜ:\_\_\_\_\_\_\_\_\_\_\_\_\_\_\_\_, ΔΟΥ: \_\_\_\_\_\_\_\_\_\_\_\_), νομίμως εκπροσωπούμενο από τ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Υπογραφή/Σφραγίδα

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| ΠΑΡΑΡΤΗΜΑ Δ’ ΤΥΠΟΠΟΙΗΜΕΝΟ ΕΝΤΥΠΟ ΠΡΟΔΙΚΑΣΤΙΚΗΣ ΠΡΟΣΦΥΓΗΣ |

**ΕΝΙΑΙΑ ΑΡΧΗ ΔΗΜΟΣΙΩΝ ΣΥΜΒΑΣΕΩΝ (Ε.Α.ΔΗ.ΣΥ.)**

Διεύθυνση: Κεφαλληνίας 45 και Κομνά Τράκα, 112 57 ΑΘΗΝΑ

Τηλέφωνο: + 30 213 2124700, e-mail: eaadhsy@eaadhsy.gr

<https://www.eaadhsy.gr>

|  |
| --- |
| Αριθμός Προσφυγής **/2023** |

**ΠΡΟΣΦΥΓΗ**

**ΕΝΩΠΙΟΝ ΤΗΣ Ε.Α.ΔΗ.ΣΥ.**

|  |
| --- |
| 1. ΣΤΟΙΧΕΙΑ ΠΡΟΣΦΕΥΓΟΝΤΟΣ

Ονομασία φυσικού ή νομικού προσώπου που ασκεί την Προσφυγή:Διεύθυνση : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Αρ. Τηλεφώνου : \_\_\_\_\_\_\_\_\_\_\_\_\_\_\_\_\_\_\_\_\_\_ Αρ. Φαξ : \_\_\_\_\_\_\_\_\_\_\_\_\_\_\_\_\_\_\_\_\_e-mail : \_\_\_\_\_\_\_\_\_\_\_\_\_\_\_\_\_\_\_\_\_\_ |
| 1. ΑΝΑΘΕΤΟΥΣΑ ΑΡΧΗ

Ονομασία : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Διεύθυνση : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Αρ. Τηλεφώνου : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Αρ. Φαξ : \_\_\_\_\_\_\_\_\_\_\_\_\_\_\_\_\_\_\_e-mail : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |

|  |  |
| --- | --- |
| 1. ΑΡΙΘΜΟΣ ΠΡΟΚΗΡΥΞΗΣ ΣΥΜΒΑΣΗΣ
 | (5) ΠΡΟΫΠΟΛΟΓΙΖΟΜΕΝΗ ΔΑΠΑΝΗΣΥΜΦΩΝΑ ΜΕ ΤΗ ΣΥΜΒΑΣΗ |
| 1. ΚΑΤΗΓΟΡΙΑ ΣΥΜΒΑΣΗΣ

(ΕΡΓΟ, ΠΡΟΜΗΘΕΙΕΣ, ΥΠΗΡΕΣΙΕΣ) | (6) ΠΟΣΟ ΚΑΤΑΚΥΡΩΘΕΙΣΑΣ ΠΡΟΣΦΟΡΑΣ |
| (7) ΠΑΡΑΒΟΛΟ ΚΑΙ ΠΡΑΞΗ ΕΞΟΦΛΗΣΗΣΠΑΡΑΒΟΛΟΥ(επισυνάπτεται στο παρόν έντυπο) | (8) ΕΞΟΥΣΙΟΔΟΤΗΣΗ ΣΕ ΠΕΡΙΠΤΩΣΗ ΚΑΤΑΘΕΣΗΣ ΑΠΟ ΔΙΚΗΓΟΡΟ(επισυνάπτεται στο παρόν έντυπο) |

|  |
| --- |
| (9) ΣΤΟΙΧΕΙΑ ΔΙΑΚΗΡΥΞΗΣ ΣΥΜΒΑΣΗΣΑ. Ονομασία και συνοπτική περιγραφή της Διακήρυξης ΣύμβασηςΒ. Ημερομηνία προκήρυξης και δημοσίευσης των όρων της διαδικασίας σύναψης τηςσύμβασης\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Γ. Ημερομηνία υποβολής της προσφοράς του προσφεύγοντος\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Δ. Ημερομηνία κατά την οποία ο προσφεύγων έλαβε γνώση της προσβαλλόμενης πράξης ή απόφασης\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| (10) ΛΟΓΟΙ ΕΠΙ ΤΩΝ ΟΠΟΙΩΝ ΒΑΣΙΖΕΤΑΙ Η ΠΡΟΣΦΥΓΗΝα προσδιορίσετε ειδικά τους νομικούς και πραγματικούς λόγους επί των οποίων βασίζεται η προσφυγή(εάν ο χώρος που υπάρχει δεν είναι επαρκής επισυνάψτε συμπληρωματική σελίδα ή σελίδες) |
| (11) ΑΙΤΗΜΑ ΤΗΣ ΠΡΟΣΦΥΓΗΣΝα προσδιορίσετε ειδικά το αίτημα της προσφυγής.(εάν ο χώρος που υπάρχει δεν είναι επαρκής επισυνάψτε συμπληρωματική σελίδα ή σελίδες) |
| (12) ΑΙΤΗΜΑ ΑΝΑΣΤΟΛΗΣ – ΠΡΟΣΩΡΙΝΩΝ ΜΕΤΡΩΝΝα προσδιορίσετε ειδικά το αίτημα (αιτήματα) και να το (τα) αιτιολογήσετε.(εάν ο χώρος που υπάρχει δεν είναι επαρκής επισυνάψτε συμπληρωματική σελίδα ή σελίδες)(13) ΔΗΛΩΣΗΔηλώνω υπεύθυνα ότι όλα τα στοιχεία και όλες οι πληροφορίες που περιέχονται στην παρούσα Προσφυγή καθώς και όλα τα επισυνημμένα έγγραφα είναι αληθή και ορθά.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_Υπογραφή Προσφεύγοντος ή Εκπροσώπου Ημερομηνία Ονοματεπώνυμο \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Κεφαλαία) Ιδιότητα \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Σφραγίδα(Σε περίπτωση νομικού προσώπου) |

|  |
| --- |
| ΠΑΡΑΡΤΗΜΑ Ε’: ΕΝΗΜΕΡΩΣΗ ΓΙΑ ΤΗΝ ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ |

**ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.

1. Πρβλ. παρ. 4 του άρθρου 74 του Ν.4412/16. [↑](#footnote-ref-1)
2. Άρθρο 105 παρ. 7 του N. 4412/2016, όπως αντικαταστάθηκε από το άρθρο 45 του N. 4782/2021. [↑](#footnote-ref-2)
3. Η ΚΥΑ εκδόθηκε κατ’ εξουσιοδότηση του άρθρου 5 παρ. 5 N. 3310/2005. [↑](#footnote-ref-3)
4. Πρβλ άρθρο 372 παρ. 6 του N. 4412/2016. [↑](#footnote-ref-4)
5. Δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων. [↑](#footnote-ref-5)
6. Δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων. [↑](#footnote-ref-6)